NSinfo: Srbija rutinski s Rumunijom - pohod na četvrto zlato\nSrbija rutinski s Rumunijom - pohod na četvrto zlato\nVaterpolo reprezentacija Srbije pobedila je Rumuniju sa 11:5 na\nstartu Evropskog prvenstva u Barseloni.\n"Delfini" su Rumune pobedili rutinski i bez mnogo oscilacija kako u odbrani tako i u napadu i uspešno počeli pohod na četvrtu uzastopnu titulu prvaka Evrope.\nNajefikasniji je u timu Dejana Savića bio Miloš Ćuk sa tri gola, dok su Pijetlović, Prlainović i Aleksić imali po dva. Kod Rumuna se istakao Negrean sa dva pogotka.\nNije se odmah od početka meča videla razlika u kvalitetu dve ekipe. Borbeni Kozmin Radu je pokušavao da napravi razliku u napadu dok je odbrana Srbije još uvek bila nešto "labavija".\nRumuni su tako u prvim minutima imali jednu prečku i dva dobra napada, a Srbija malo sreće. Vrlo brzo su se pokrenuli momci u belim kapicama i prvo Pijetlović, pa onda i Ćuk pogađaju za ranu prednost, da bi Prlainović nakon dobre kombinacije Filipovića i Ranđelovića povisio na 3:0.\nDo kraja prve četvrtine mala nesmotrenost Pijetlovića u odbrani koštala je Srbiju primljenog gola jer je Fulea ostao sam i lako pogodio mrežu za 3:1 na kraju prve četvrtine.\nRumuni su šutirali iz daljine, spuštali i loptu svojim centrima, ali nisu koristili prednost igrača više zbog pokretljive srpske odbrane, pa je posle prave bombe Mandića semafor pri kraju poluvremena pokazivao 6:1 za Srbiju.\nVaterpolisti Rumunije tada koriste malu konfuziju pred golom Srbije i postižu gol za 6:2 pred pauzu. U trećoj četvrtini je usledila kratka dobra epizoda Negreana koji sa dva gola u dva napada približava Rumuniju na 7:4.\nTada su naši vaterpolisti opet zaigrali bolje i u odbrani i u napadu, pa su Pijetlović i Ćuk na isteku 24. minuta 'vratili stvari na svoje mesto' za 9:4.\nPoslednju deonicu je obeležio golgeterski post srpske ekipe koja od drugog minuta i pogotka Prlainovića, sve do sedmog nije mogla da savlada raspoloženog Tika na golu rivala.\n"Delfini" su do kraja ipak postigli još jedan efektan gol preko Aleksića i tako dobro započeli borbu za prvo mesto u grupi u kojoj su još Rusija i Slovačka.\nPrvo mesto u grupi D odvodi Srbiju direktno u četvrtfinale, dok bi drugo i treće mesto vodili u osminu finala, pa bi naši vaterpolisti imali nekoliko dana odmora manje.\nSrbija bi trebalo da se u narednoj fazi ukrsti sa grupom u kojoj su Mađarska, Italija, Gruzija i Nemačka.\nizvor: b92.net, agencije, foto: facebook.com/waterpoloserbia


Potpisan Ugovor o Transportnoj zajednici između BiH i EU | BrzeVijesti.ba\nDatum objave: 18. 09. 2017 - 18:15\nPredsjedavajući Vijeća ministara Bosne i Hercegovine Denis Zvizdić potpisao je danas u Briselu Ugovor o Transportnoj zajednici između Bosne i Hercegovine i Evropske unije, a potpisivanju je prisustvovala i evropska komesarka za transport Violeta Bulc.\nTime se Bosna i Hercegovina pridružila ugovoru u okviru kojeg su joj odobrena četiri projekta, te Srbiji dva i Makedoniji jedan. Ukupna vrijednost projekata iznosi 538,8 miliona eura.\nKomesarka Bulc izrazila je zadovoljstvo zbog današnjeg potpisivanja ugovora, podsjećajući da je riječ o veoma značajnom dokumentu.\n"Posebno sam sretna što su se svi napori visoke predstavnice EU-a Federike Mogherini, evropskog komesara za susjedsku politiku i proširenje Johannesa Hahna i mene isplatili da bi se došlo do potpisivanja ovog ugovora sa svim zemljama zapadnog Balkana i time dobila potpuna saradnja kad je u pitanju oblast transporta", pojasnila je Bulc.\nTakođer, komplimentirala je bh. političarima, koji su uspjeli prebroditi veoma tešku političku situaciju, stavljajući budućnost zemlje na prvo mjesto.\n"Drago mi je da sada ovo možemo implementirati kroz konkretne projekte. Radujem se konkretnim beneficijama za bh. građane i biznismene", zaključila je Bulc.\nZvizdić je zahvalio svima koji su s bh. institucijama radili na projektu potpisivanja ovog ugovora i izrazio zadovoljstvo činjenicom da je Bosna i Hercegovina postala dio izuzetno važnog projekta, posebno zahvalivši Mogherini i Hahnu, jer je to značajno ubrzalo put Bosne i Hercegovine ka evropskim integracijama, što je najvažniji vanjskopolitički prioritet Bosne i Hercegovine.\n"Današnje potpisivanje je za nas izuzetno važno iz više razloga, ali posebno jer će ukupna infrastruktura biti usklađena etapno s normativima i standardima koji važe u EU-u, a to znači razvoj infrastrukture kao preduvjeta za ekonomski razvoj, povezivanja s regijom i EU-om", rekao je Zvizdić.\nKao drugi važan razlog Zvizdić je izdvojio činjenicu da je nakon potpisivanja ovog ugovora realiziran bazni preduvjet koji će Bosni i Hercegovini pomoći da krene s implementacijom četiri projekta koja su joj odobrena na posljednjem samitu u Trstu.\n"Bosna i Hercegovina je, bez obzira na naše unutrašnje složene procedure, još jednom pokazala da se može postići unutrašnji konsenzus i da možemo kredibilno i uspješno realizirati naše obaveze. Zato iskazujem zadovoljstvo da smo pristupili ovom važnom projektu", zaključio je Zvizdić.\nBosni i Hercegovini odobren je projekt izgradnje dionice autoputa 5-C, na potezu Ponirak – Vraca, odnosno Zenica –Tunel, čija je vrijednost 83,9 miliona eura, od čega je Bosna i Hercegovina dobila grant od 15,9 miliona eura.\nDruga dionica je Zenica – Gračanica s ukupnom investicijskom vrijednošću 66,9 miliona eura, a grant za Bosnu i Hercegovinu iznosi 11,8 miliona eura.\nTreća dionica je Johovac – Rudanka, čija je vrijednost 80 miliona eura, a grant za Bosnu i Hercegovinu odobren je u iznosu 15,3 miliona eura.\nLuka Brčko četvrti je projekt vrijednosti 10,1 milion eura, za koji su Bosni i Hercegovini odobrena grant sredstva u iznosu 3,1 milion eura.\nDobijena sredstva predstavljaju veliku investicijsku vrijednost koja iznosi blizu 250 miliona eura, od čega je Bosna i Hercegovina dobila blizu 46 miliona eura grant sredstava, koja će omogućiti da se pokrene realizacija ova četiri izuzetno važna projekta za infrastrukturno unapređenje ambijenta u Bosni i Hercegovini.\nTo će biti podloga za jačanje ekonomije i privlačenje stranih investicija, potvrđeno je danas iz Vijeća ministara Bosne i Hercegovine.\nIako su Bosni i Hercegovini još na julskom samitu lidera zapadnog Balkana u Trstu odobrena četiri kandidovana projekta, nije potpisan Ugovor o osnivanju transportne zajednice jugoistočne Evrope zbog neslaganja entiteta Republika Srpska.\n"Vlada bh. entiteta Republika Srpska postavila je zahtjeve koje Vijeće ministara Bosne i Hercegovine ne može prihvatiti", rekao je tada Zvizdić te poručio kako je neprihvatljivo da Bosnu i Hercegovinu u međunarodnim ugovorima predstavljaju entitetski ministri, kako to predlažu iz Banje Luke.


Nikolić: Učlanjenje Makedonije u NATO će povećati ugled Zapadnog Balkana - CdM\nNikolić: Učlanjenje Makedonije u NATO će povećati ugled Zapadnog Balkana\nUčlanjenje Makedonije u NATO, unaprijediće stabilnost i ugled regiona Zapadnog Balkana, ocijenio je predsjednik Odbora za međunarodne odnose i iseljenike Andrija Nikolić na sastanku sa ambasadorom te zemlje u Crnoj Gori Mihajlom Trpkoskim.\nKako je saopšteno iz Skupštine, Nikolić je istakao da je cilj Crne Gore bezbjedan region, koji teži članstvu u Evropskoj uniji i NATO.\n“Uspjeh Crne Gore u postignutim reformama i dostizanju standarda na putu evropskih i evroatlantskih integracija dobar je za cijeli region”, kazao je makedonski ambasador i naglasio značaj vrjednovanja pojedinačnih zasluga i rezultata svake države za članstvo u Evropskoj uniji.\nTrpkoski je ukazao da je razmjena crnogorskih iskustava u ovim procesima od izuzetnog značaja za Makedoniju, a Nikoliću je predstvaio aktuelnu unutrašnju političku situaciju u Makedoniji i istorijski iskorak u nastojanjima da se riješi dugogodišnje otvoreno pitanje sa Grčkom o nazivu Makedonije.\n“Sagovornici su saglasni da je dobrosusjedska politika nužan preduslov za napredak, prosperitet i blagostanje regiona, udruženog ka istom vanjskopolitičkom cilju-punopravnom članstvu u evropskoj porodici naroda”, navode u Skupštini.\nTagoviAndrija Nikolić Makedonija Mihajlo Trpkoski NATO\n7 Komentara na "Nikolić: Učlanjenje Makedonije u NATO će povećati ugled Zapadnog Balkana"\nMarković sjutra sa Hanom u Briselu\nNATO zvaničnik: Logika srebrnog metka nije dobra za razgraničenje


Roan u Prištini apelovao na približavanje stavova Beograda i Prištine\nZamenik specijalnog pregovarača za budući status, Albert Roan, okončao je dvodnevnu posetu Kosovu susretima sa najvišim zvanicničima lokalnih institucija, predstavnicima kosovskih Srba i SPC.\nRoan je posetu posvetio razgovorima o nastavku pregovora o statusu, koji su planirani za sredinu jula, ali i implementaciji standarda, decentralizaciji i zaštiti pravoslavnih svetinja.\nTokom sastanka sa kosovskim premijerom, Agimom Čekuom i predsednikom Kosova, Fatmirom Sejdiuom, Roan je “saslušao predloge”, a potom podvukao “da i ukoliko postoje oprečna misljenja Pristine i Beograda o bitnim stavkama poput decentralizacije, medjunarodna zajednica, uporno radi na njihovom približavanju”.\n”U cilju približavanja stavova oko reforme lokalne vlasti neophodan je angažman i lokalnih institucija i zvaničnog Beograda”, zaključio je Roan.\nKosovski čelnici, Fatmir Sejdiu i Agim Čeku, izjavili su nakon sastanka da su “i ovoga puta zameniku specijalnog predstavnika preneli stavove koji ukazuju na dobronamernost kosovske delegacije da u okvirima svojih predloga ponude srpskoj zajednici maksimum, kako po pitanju decentralizacije tako i po pitanju zastite verskih i kulturnih objekata”.\nS druge strane nosilac”Srpske liste”,Oliver Ivanović, iskoristio je susret kako bi austrijskom diplomati ukazao na “neophodnost usvajanja predloga Srpske liste o reformi lokalne vlasti”, jer je to po njegovom mišljenju ”minimum koji nije za trgovinu”.\n“Svi moraju da shvate da se Srbima u Prilužju, Partešu i Vrbovcu kroz decentralizaciju rešava, pre svega pitanje egzistencije, opstanka i ostanka, ali i da su Srbi u opštini Lipljan nekada bili većina, te da je jedina šansa da se oni vrate upravo dobijanje sopstvene opštine”, naveo je Ivanović i zaključio da “privremene institucije ne pružaju mnogo prostora za manevar”.


Nemanja Graovac iz Mačvanske Mitrovice u dresu Dukesa – Ozon Media\nNemanja Graovac iz Mačvanske Mitrovice u dresu Dukesa\nU Srbiji Američki fudbal počeo je da se igra pre nešto više od 15 godina, prvi klub u našoj državi osnovan je baš u Sremskoj Mitrovici 2002. godine pod nazivom Sirmium Legionari, a upravo u tom klubu ovaj za nas još uvek neobičan sport ušao je u krv Nemanje Graovac iz Mačvanske Mitrovice.\nOvaj dva metra visok i preko 135 kilograma težak momak kaže da mu je trebalo nekoliko godina da prvo ubedi oca da mu dozvoli da počne da trenira, da je godinu dana samo trenirao, a tek onda počeo i da igra na utakmicama.\n“Američkim fudbalom sam počeo da se bavim za mene sada već davne 2009. godine, a pratim ga još od 2001., što znači da mi je trebalo više godina samo da ubedim tatu da mi dozvoli da počnem da ga treniram. Pre američkog fudbala sam 10 godina igrao košarku, ali i pored svoje visine za koju kažu da je jedan od preduslova za sjajne košarkaše ja se nisam u tom sportu pronašao, nisam bio loš samo jednostavno to nije bio sport za mene”, započinje priču Nemanja.\nOno što ga je i privuklo ka američkom fudbalu jeste činjenica da je to jedan od najgrubljih kolektivnih sportova, kaže da se kada igra oseća slobodnim na terenu i sposobnim da bilo šta uradi.\n“U američkom fudbalu pre svega volim to što je sport jako grub, pravi muški sport, osećam se slobodno na terenu, možeš da radiš šta hoćeš, ne može ti skoro niko ništa kada si veliki ovako kao ja. Šalu na stranu, ali zaista me je ovom sportu privukla pre svega ta neka grubost”, nastavlja on.\nNemanja igra na poziciji levog tekla u ofanzivnoj liniji, a šta to znači za one koji ne znaju pokušao je da objasni na najjednostavniji način.\n“Moj posao je da čuvam kvoterbeka i da omogućavam našem trkaču da prođe kroz protivničku odbranu, tj da sklanjam ljude levo – desno. Za one koji ne znaju, a pretpostavljam da ih je puno takvih, kvoterbek je da tako kažem mozak ekipe, on dodaje loptu igračima kako bi poentirali”, objašnjava Nemanja koji se nakon nekoliko sezona u inostranstvu ponovo vratio u klub u kojem je ponikao.\n“Zvanično sam počeo da igram američki fudbal 2010. godine, pre toga sam čitavih godinu dana samo trenirao. U mitrovačkim Legionarima sam bio sve do 2012. godine, da bi me zatim na jednom kampu u Kraljevu primetili neki strani treneri i prepoznali u meni talenat, tako da sam dobio ponudu da igram u Nemačkoj. Nekoliko meseci sam razmišljao da li da prihvatim ponudu i na kraju sam se odvažio na taj korak”, priča Nemanja.\nU Nemačkoj je igrao u drugoj ligi za koju kaže da je na nivou prve lige u Srbiji, a nakon jedne sezone provedene tamo vraća se u Mitrovicu i nastavlja sa Legionarima. Naredne 2015. godine fudbal ga je odveo u Švedsku gde je igrao u njihovoj prvoj ligi i sa svojim timom tamo zauzimaju visoko peto mesto. Iz Švedske se ponovo vraća kući i oblači dres Legionara.\n“Naša prva liga u Srbiji je negde na nivou malo slabije druge lige u Nemačkoj, jer oni igraju američki fudbal više od 30 godina, tako da smo mi što bi se reklo još mladi, a to se vidi i po rezultatima naših klubova u Evropi. Ipak, slobodno mogu da kažem da je trenutno američki fudbal u jako velikoj ekspanziji kod nas, mislim da postaje sve popularniji, tako da smatram da ima neku budućnost, pogotovo ako se bude radilo sa mlađim kategorijama onako kako treba”, nastavlja Nemanja.\nOn dodaje da mu je američki fudbal pružio puno toga, pre svega navodi puno prijatelja, poznanstava, matični klub doživljava kao svoju drugu porodicu, saigrače kao braću, a teren na kojem treniraju kao drugu kuću. Pored svega toga putovanja, sjajno druženje i napredovanje iz dana u dan je takođe nešto što mu je ovaj sport doneo. Ono što je njegova loša strana jesu svakako povrede koje je u američkom fudbalu mnogo lakše zadobiti nego u nekim drugim sportovima. Na sreću, kako kaže, do sada nije imao većih zdravstvenih problema osim nekoliko “sitnih” preloma.\nPrema Nemanjinim rečima američki fudbal je poprilično skup sport, odnosno zahteva kvalitetnu opremu koja je skupa, pa tako jedan igrač kako bi se u potpunosti opremio treba da izdvoji 700-800 eura, jer osim kacige, nose se rukavice, pa takozvani “sholder pad”, štitnici, helanke, kopačke.\n“Oprema jeste skupa, ali na nju ni jedan igrač ukoliko misli sebi najbolje neće štedeti, skupa oprema je uglavnom i kvalitetnija, što znači da je igrač zaštićeniji, odnosno sigurniji na terenu”, kaže Nemanja.\nKada su u pitanju planovi za budućnost ono što je najnovija vest jeste da će Nemanja ove sezone igrati za ekipu Dukes iz Novog Sada.\n“Što se mene tiče baviću se ovim sportom dokle god moje telo to bude moglo da izdrži, realno je još nekih desetak godina da igram, ali otom-potom, videćemo gde će me život odneti.\nZa sam kraj Nemanja u kratkim crtama objašnjava razliku između američkog fudbala i ragbija.\n“Na prvi pogled ljudima koji se ne bave i ne prate ove sportove velike razlike i nema, međutim razlika postoji, odnosno više njih, pravila igre su drugačija, lopta je drugačija, teren za ragbi je veći, i on se igra bez zaštitne opreme što je svakako najuočljivija razlika”, zaključuje on.\nKošarkašice „Srema“ nisu imale sreće u poslednjim trenucima utakmice u Pančevu\nKo su najbolji recitatori u Mitrovici: IZVEŠTAJ sa Smotre recitatora grada\nZastoj u vodosnabdevanju: centar grada bez vode\n24.04.2018. Ozon 0\nKoncert “Crvene jabuke” u Sremskoj Mitrovici\nDopuna dnevnog reda XXIV sednice Skupštine grada\nFK „LSK“ ponosi se svojom zeleno – belom decom\nBroj poseta: 31670360


ponedeljak, 17. jun 2019, 08:03 -> 11:15\nOštre polemike mogle su se čuti u Novom Sadu i Beogradu gde se nedavno rasparvljalo o Nacrtu zakona o pravima boraca, vojnih invalida, civilnih invalida rata i članova njihovih porodica. Javne rasprave organizovalo je Ministarstvo za rad, zapošljavanje, boračka i socijalna pitanja, a prethodno su održane i u drugim gradovima Srbije. Šta je sve sporno i zbog čega je, pre svega za borce Republike Srpske Krajine ovaj Nacrt neprihvatljiv? Ovo su samo neka od pitanja za našeg gosta, predsednika Skupštinskog odbora za dijasporu i Srbe u regionu Miodraga Lintu.\nRepriza emisije u utorak, 18. juna u 13.05.


BANJALUKA, Poslovanje u javnom sektoru Republike Srpske mora se podići na mnogo viši nivo i mora biti efikasnije, a menadžeri u javnom sektoru treba da iz strateških odluka za naredni period izbace sve elemente koji nisu u interesu profitabilnosti i ekonomičnosti, rekao je danas predsjednik Područne Privredne komore Banjaluka Goran Račić.\nRačić je, tokom Poslovnog foruma menadžera Republike Srpske, rekao novinarima da je prestrukturisanje javnih preduzeća vrlo korisno za javni sektor, pogotovo za menadžere u javnim preduzećima koji će u dogledno vrijeme morati da pristupe određenim organizacionim i drugim mjerama da bi poslovanje učinili efikasnijim.\nOn je podsjetio da se Privredna komora Srpske već duže zalaže za reformu javnog sektora radi podizanja poslovanja u tom sektoru na veći nivo po svim elementima.\nGeneralni direktor Nove banke Milan Radović istakao je da u fokusu stalno treba da bude prilagođavanje tržištu, te naveo da je vrlo teško opstati na tržištu u vremenu u kojem kriza još traje i kada ekonomska situacija u Evropi i svijetu još nema trend rasta.\nGovoreći o bankarskom sektoru, on je naglasio da domaći bankarski sistem nije u poziciji da jedna banka preuzme drugu banku zbog čega se dešava likvidacija ili stečaj.\nRadović je rekao da u BiH djeluje oko 30 banaka, što je prevelika konkurencija, uzimajući u obzir postojeće stanje raspoložive aktive, te dodao da sve analize upućuju na neminovnost ukrupnjavanja bankarskog sektora.\nOn je rekao da su u bankarskom sektoru izuzetno važni povjerenje i stabilnost, kao i da u momentu kada banka dolazi u poziciju da gubi povjerenje tada treba reagovati, a ne oklijevati i tako dozvoliti da se dođe u poziciju određenih poremećaja na tržištu.\nRadović smatra da se dešavanja u vezi sa Bobar bankom i Bankom Srpske neće odraziti na stabilnost i likvidnost ukupnog bankarskog sektora jer imaju oko jedan odsto od ukupne aktive banaka.\nDragan Močević iz Centra za edukaciju “Pro eduka”, koji je organizovao današnji forum, naglasio je da su trendovi menadžmentu sve zahtjevniji, kao i da su promjena poslovanja i promjena organizacione kulture izazovi za sve organizacije u Srpskoj, bez obzira da li su iz privatnog ili javnog sektora.\nPrema njegovim riječima, najveći izazovi za menadžere u javnom sektoru su ti što ne mogu uticati na izbor svojih saradnika i zapošljavanje potrebnih kadrova, a što zahtijeva od njih da se prilagode i iznađu nove načine i metode kako da vode i motivišu te ljude da bi postigli očekivane rezultate.\nMočević je dodao da je forum organizovan da bi menadžeri mogli steći nova znanja, kao i da se bolje upoznaju, prošire mrežu kontakata, razmijene iskustva u izazovima sa kojima se suočavaju u svakodnevnom životu.\nTagovi: dragan mocevicgoran racicjavni sektormilan radovicposlovanjeposlovni forum


Stav u Radi: Ukrajina bi mogla da zameni Britaniju u EU - 24.06.2016, Sputnik Srbija\nStav u Radi: Ukrajina bi mogla da zameni Britaniju u EU\nPoslanica Vrhovne rade Ukrajine Ana Gopko smatra da je ta zemlja spremna da zameni Ujedinjeno Kraljevstvo u sastavu zemalja Evropske unije. 24.06.2016, Sputnik Srbija\npolitika, vesti, ukrajina, velika britanija, vrhovna rada\n18:10 24.06.2016 (Osveženo: 18:24 24.06.2016)\nPoslanica Vrhovne rade Ukrajine Ana Gopko smatra da je ta zemlja spremna da zameni Ujedinjeno Kraljevstvo u sastavu zemalja Evropske unije.\n„Britanija odlazi – Ukrajina ulazi? Spasiti Evropu kao kontinent“, napisala je Gopkova na svojoj stranici na Fejsbuku.\nPrema njegovim rečima, sada je najbolji trenutak da se pozove Ukrajina u jedinstvenu Evropu.\n„Mir u Ukrajini prestaće da interesuje Evropljane. Berlin mora da odigra oprezno: izgubivši Britaniju, Evropa mora da dobije Ukrajinu“, precizirala je poslanica.\nOna je, takođe, upozorila da bi Ukrajina mogla da se uvredi i da se potpuno okrene od Evrope, ako joj ne krenu u susret: „Evropska unija i Berlin otežu s uvođenjem bezviznog režima Ukrajini, tako da bi naši ljudi mogli da se predomisle i da sami odustanu od želje da putuju u Evropu“.


Kina podržala Tursku u sporu sa SAD-om – Islam PRESS\nTurska je važna država, s tržištem u usponu, čiji razvoj doprinosi regionalnom miru i stabilnosti, poručuju iz Pekinga.\nKina je pružila moralnu podršku Turskoj povodom problema s kojima se suočava Ankara zbog krize nacionalne valute i sankcija SAD-a, vjerujući da će ta država prevazići “privremene” ekonomske poteškoće, prenosi Reuters.\nKonstatirajući kako je to prvi komentar Pekinga na ovu temu, navodi se i kako je kinesko Ministarstvo vanjskih poslova u kratkom priopćenju navelo kako je registriralo “novi pravac” turske ekonomije i njenih vanjskih odnosa.\n“Turska je važna država, s tržištem u usponu, koja, ostajući stabilna i razvijajući se, doprinosi regionalnom miru i stabilnosti”, dodalo je Ministarstvo vanjskih poslova u Pekingu.\nTijesne veze Pekinga i Ankare\n“Kina vjeruje da je Turska sposobna prevazići privremene ekonomske poteškoće i nada se da relevantne strane mogu ublažiti međusobne razlike kroz dijalog”, poručilo je ovo ministarstvo, aludirajući na aktualne tenzije između Turske i SAD-a.\nDržavna novinska agencija Xinhua izvijestila je prošlog mjeseca da je turski ogranak kineske državne Industrijske i komercijalne banke potpisao s Turskom sporazum o financiranju vrijedan 3,8 milijardi dolara, ali nije objavila nikakve detalje.\nKina i Turska su razvile tješnje veze nakon što su prevazišle spor oko tretmana Ujgura, muslimanske manjine u zapadnom kineskim krajevima, podsjeća britanska agencija.


BPS: U subotu „Makadi open 2019“ - Portal Moj Bečej - Bečejske opštine iz ugla građana!\nBPS: U subotu „Makadi open 2019“\nTurnir u malom fudbalu na travi, prijave u toku\nUdruženje građana „Za bolji život sela“ u subotu 11. maja organizuje turnir na fudbalskom terenu u naselju Makadi u Bačkom Petrovom Selu.\nKotizacija za turnir u malom fudbalu na travi iznosi 2.500 dinara po ekipi u čijem sastavu treba da bude 10 igrača.\nPrijave su u toku i mogu se obaviti na sledeći kontakt 063/596-268. Organizator je za prve tri ekipe obezbedio pehare, medalje i zajednički ručak za sve ekipe\nTurnir počinje u 9 sati, a mesto održavanja je teren na uglu ulica Pap Pavla i Bratstva Jedinstva.


Izvor: Radio 021, 23.Avg.2019, 21:08\nRuska kompanija traži više od 216 miliona rubalja nakon neuspešnog početka prikazivanja nastavka "Vij 3D" u Kini pod nazivom "Tajna zmajevog pečata" u kojem su igrali glumci. RFG je finansirala film, ali za sada ne može od njega da dobije prihod, pišu "Vedomosti".\nProducent Aleksej Petruhin >> Pročitaj celu vest na sajtu Radio 021 << smatra da zahtevi RFG nemaju perspektive. Po njegovim rečima, izdvojena sredstva ne pripadaju samoj kompaniji ili privatnim investitorima, već su dobijena od filmskog fonda.\nVečernje novosti: Ruska kompanija tuži Švarcenegera i Džeki Čena


HET: Hidrologija nepovoljna, napajanje strujom pouzdano | Hercegovina Press\nHET: Hidrologija nepovoljna, napajanje strujom pouzdano\nTrenutna sačuvana rezerva u akumulaciji Bileća, iako ispod očekivanih vrijednosti za ovaj period godine, daje sigurnost za pouzdano napajanje električnom energijom svih korisnika u nastupajućem sušnom periodu godine, potvrdio je Srni izvršni direktor za upravljanje sistemom Hidroelektrana na Trebišnjici /HET/ Aleksandar Vujić.\nOn je rekao da rad sistema HET-a ove godine prate izrazito nepovoljne hidrološke i energetske prilike, sa znatno nižim zalihama vode i energije u akumulaciji Bileća u odnosu na planirane vrijednosti.\n„Manjom mjesečnom proizvodnjom, koja je na nivou 54,5 odsto bilansa planirane proizvodnje, i angažovanjem agregata samo u nužnim situacijama ublaženi su negativni efekti rada agregata pri nižim kotama u HE `Trebinje jedan` i lošijeg iskorištenja hidroenergetskog potencijala akumulacije Bileća“, rekao je Vujić.\nOn je podsjetio da je sistem HET-a od 15. maja u redovnom godišnjem remontu koji se odvija prema utvrđenoj dinamici, usaglašenoj sa Elektroprivredom Republike Srpske.\n„Trenutno su raspoloživa dva agregata u HE `Trebinje jedan 1`, a nakon 5. juna očekujemo završetak remontnih aktivnosti u HE `Dubrovnik`, te punu raspoloživost sistema HET-a, kao i u prethodnom periodu“, naveo je Vujić.


Ruska operacija vratila Sirijcima nadu - Sputnjik Srbija\n01:23 06 Maj 2021\nRuska operacija vratila Sirijcima nadu\n11:01 28.10.2015 (osveženo 11:04 28.10.2015) Preuzmite kraći link\nMnogi u Damasku smatraju da je ruska avijacija uspela da prelomi situaciju u momentu kada se sirijska armija umorila od četvorogodišnjih borbenih dejstava. S početkom operacije među žiteljima grada ponovo se pojavila nada, piše dopisnik agencije Frans pres u svojoj reportaži.\nStudent ekonomije Firas Kivani, koji se pre nekoliko nedelja zajedno s prijateljima spremao da napusti zemlju, priznaje da ga je ruska vojna operacija navela da promeni odluku. „Situacija se primetno poboljšala i ja sam zasad odložio ideju da napustim dom. Videćemo kako će se razvijati kopnena operacija. Od početka ruskih vazdušnih napada sirijska armija je ponovo stupila u ofanzivu, a to je dobro“, govori ovaj mladić.\nSirijska armija oslobodila 50 naselja u Alepu\nŽitelji Damaska svuda — kod kuće, na trgovima i u parkovima — razgovaraju o toku sukoba i novim ruskim avionima, piše dopisnik AFP-a. Sirijac Haled Labvani, koji ima 48 godina, izgubio je posao i kuću u Irbinu, predgrađu Damaska, gde su se vodile žestoke borbe. Labvani pozdravlja intervenciju Moskve koja, prema njegovim rečima, učvršćuje poziciju države protiv boraca.\nIma i skeptika koji ukazuju na to da ruska vojna operacija neće rešiti problem Sirije. Po rečima advokata Anasa Džudeha, vojna saradnja s Rusijom je neophodna za podršku sirijskoj državi, ali problemi će nastati ako ne bude političkih rešenja za budućnost. Džudeh strahuje da u tom slučaju Siriju očekuju novi sukobi.\nMnogi Sirijci s kojima je novinar razgovarao smatraju da je Moskva uspela da prelomi situaciju i navode da su ruski vazdušni udari počeli u pravom trenutku — oni su počeli kada se armija umorila i omogućili vladinoj vojsci da prodre u grad Daraju, u provincije Homs i Alep. „Sirija nema tako veliki izbor, a Rusija je najbolji izbor koji imamo“, rekao je student Abdel Rahman.\nFrans pres, ruska vazdušna operacija u Siriji, AFP, reportaža, borba protiv terorizma, Sirija


Busplus "ide u istoriju", sutra tender za novog partnera\nBusplus „ide u istoriju“, sutra tender za novog partnera\nTanjug 28. decembra 2020. 15:16\nBEOGRAD – Međunarodni tender za naplatu karata i upravljanje vozilima javnog prevoza u Beogradu biće raspisan sutra, najavljeno je na konferenciji u Starom dvoru na kojoj je rečeno da će se novi partner birati na period od 13 godina.\n„Od sutra Busplus odlazi u istoriju. Tražićemo partnera, štiteći interese Grada“, rekao je zamenik gradonačelnika Goran Vesić i dodao da je Grad prihvatio sve sugestije Saobraćajnog fakulteta.\n„Da je u prethodnom ugovoru naknada za privatnog operatora sprovedena po nižem procentu, Grad Beograd bi uštedeo 3.459.119 evra“, rekao je Vesić i dodao da su za taj novac mogla da se izgrade dva vrtića.\nTakođe, očekuje se unapređenje funkcionalnosti sistema i opreme – mogućnost plaćanja mobilnim telefonom putem aplikacije kojom će biti moguće i informisanje putnika u realnom vremenu o zastojima, promenama, izmenama reda vožnje, kao i slanje obaveštenja vezanih za isticanje, dopunu ili validaciju perso ili neperso kartice.\nGradski sekretar za javni prevoz Jovica Vasiljević kaže da se od novog partnera očekuje modernizacija sistema u skladu sa razvojem tehnologije.\n„Gradu je po isteku ugovora predata oprema koja je inicijalno implementirana pre 10 godina. U novom ugovoru je definisan period važenja od 13 godina i uvodi se obaveza zamene opreme koja je iz bilo kog razloga nefunkcionalna – kvar, oštecenje ili slično“, rekao je Vasiljević.


Sredstva za za sufinansiranje realizacije projekata primene solarne energije u poljoprivrednim gazdinstvima planirana su Finansijskim planom Pokrajinskog sekretarijata za energetiku, građevinarstvo i saobraćaj za 2018. godinu. Bespovratna podsticajna sredstva se dodeljuju na osnovu javnog konkursa. Tekst javnog konkursa objavljuje se u “Službenom listu Autonomne pokrajine Vojvodine“, na internet stranici Pokrajinskog sekretarijata za energetiku, građevinarstvo i saobraćaj (u daljem tekstu: Sekretarijat) http://www.psemr.vojvodina.gov.rs/ , kao i skraćeno u jednom od dnevnih glasila koje se distribuiraju na celoj teritoriji Autonomne pokrajine Vojvodine (u daljem tekstu: Konkurs).\nNamena A) korišćenja solarne energije (putem fotonaponskih panela) za zadovoljenje energetskih potreba u objektima farmi registrovanih za uzgoj životinja, sa ciljem nabavke i montaže fotonaponskih solarnih panela sa pratećom opremom, za autonomno generisanje i napajanje električnom energijom objekata farme, a da pri tome solarna elektrana nije priključena na sistem za distribuciju električne energije; U cenu postrojenja ulaze mašinski i neophodni prateći elektro radovi.\nBespovratna podsticajna sredstva, koja se dodeljuju, mogu se koristiti za sufinansiranje projekata iz člana 1. ovog Pravilnika, koji imaju za cilj:\nNamena A) energetski održivih farmi registrovanih za uzgoj životinja sa sedištem na teritoriji Autonomne pokrajine Vojvodine, sa ciljem:\n• podrške ruralnom razvoju, kroz povećanje energetske samostalnosti, smanjenje potrošnje energije na farmama a time i troškova koji sve više opterećuju primarnu proizvodnju kod uzgoja životinja;\n• unapređenja i osavremenjivanja poljoprivredne proizvodnje kroz: revitalizaciju postojećih sistema za zadovoljenje energetskih potreba na farmama, kao i primenu savremenih raspoloživih tehnologija u proizvodnji;\n1. Ukupan iznos za raspodelu sredstava je 25.000.000,00 dinara (slovima: dvadesetpetmiliona dinara);\n2. Sekretarijat dodeljuje sredstva za sufinansirnje projekta u iznosu od maksimalno 80% vrednosti investicije.\n3. Maksimalan iznos sredstava koje dodeljuje Pokrajinski sekretarijat po konkursu iznosi:\na. Za projekte energetski održivih farmi registrovanih za uzgoj životinja sa sedištem na teritoriji Autonomne pokrajine Vojvodine: 3.000.000,00 dinara (trimiliona dinara)\n5. Rok za podnošenje prijave je 18. jun 2018. godine.


Uprkos apelima, pojedinci prelaze brzu prugu Beograd - Novi Sad čak i tamo gde ima ograde - Novi Sad\n13:01:00 25.01.2022, Komentara: 0\nNovi Sad - U proteklih nedelju dana od kako su počela dinamička testiranja na brzoj pruzi Beograd – Novi Sad, primećeno je da neodgovorni pojedinci prelaze preko ove pruge na mestima gde to nije dozvoljeno, čak i tamo gde je postavljena zaštitna ograda, ugrožavajući na taj način sopstveni život.\nIako je u periodu dinamičkih testiranja brze pruge pojačano prisustvo pripadnika MUP-a i službe obezbeđenja „Infrastrukture železnice Srbije“ i izvođača radova duž čitave ove deonice, samo ukoliko građani vode računa o ličnoj bezbednosti, ponašaju se savesno i odgovorno, poštuju propise i prelaze prugu na mestima koja su za to predviđena, mogu da se sačuvaju ljudski životi i bezbednost svih učesnika u saobraćaju.\nDinamička testiranja na pruzi za velike brzine do 200 kilometara na čas počela su 17. januara i obavljaće se fazno, po deonicama duž cele brze pruge Beograd – Novi Sad, a planirano je da ova faza ispitivanja traje do 4. februara. Testiranja se obavljaju svakodnevno u vremenskom periodu od 7 do 17 časova.\nU toku dinamičkih ispitivanja, pešacima i drumskim vozilima zabranjeno je prelaženje preko ove pruge na nedozvoljenim mestima, na „divljim“ prelazima i na nepropisan način. Takođe, neovlašćenim licima zabranjen je bilo kakav pristup i kretanje peronima i kolosecima u stanicama i duž čitave pruge.\n„Infrastruktura železnice Srbije“ apeluje i upozorava sve učesnike u drumskom saobraćaju na ovim putnim prelazima da poštuju saobraćajnu signalizaciju i propise, posebno kada putni prelazi budu povremeno zatvarani zbog prolaska mernih kola za dinamičko testiranje brze pruge Beograd – Novi Sad, kako bi se sačuvala bezbednost saobraćaja i zaštitili ljudski životi.\nPodsetimo, voz za testiranje brze pruge Beograd – Novi Sad, sastavljen od mernih kola Nemačkih železnica, tokom dinamičkih testiranja u petak, 21. januara, dostigao je brzinu od 200 kilometara na čas. Testni voz Nemačkih železnica svakodnevno obavlja veći broj vožnji na prvoj srpskoj brzoj pruzi, tako da je, na primer, juče bilo sprovedeno čak dvanaest vožnji velikim brzinama na različitim deonicama brze pruge. To znači da iako redovan železnički saobraćaj na brzoj pruzi između Beograda i Novog Sada treba da počne u martu, voz za testiranje se već sada kreće ovom prugom brzinom do 200 kilometara na čas.\nU Gradskoj upravi Novog Sada ističu da pri saobraćaju voza za velike brzine, iako uoče pešaka ili vozilo na pruzi, mašinovođe ne mogu da zaustave voz i posledice mogu biti pogubne. Zbog toga se svako neodgovorno i nepropisno prelaženje preko brze pruge, u situaciji kada testni voz saobraća velikim brzinama, može završiti tragično.\npruga Novi Sad - Beograd


Vesti online / Vesti / Svet / Mediji: Edi Rama naljutio Angelu Merkel\nEdi Rama i Angela Merkel (Foto: Arhiva)\n"Rama sad može u Berlin samo kao slikar"\nTo je objavio albanski list "Pedeset pet" (55Pesedhjetepese) navodeći da je činjenice koje Rama pokušava da sakrije od javnosti otkrio "jedan iskreni intervju" kosovskog premijera Haradinaja. Kako navodi list, Haradinaj je u intervjuu za televiziju T7 "na jednostavan i direktan način" otkrio tri važna detalja o večeri održanoj u kući predsednika Kosova Hašima Tačija.\nPrvi je zvanična potvrda onoga o čemu se dugo šuška a to je da Rama, suprotno onom što kaže, snažno lobira za postizanje albansko-srpskog sporazuma kroz opasnu opciju etničke podele i razmene teritorija. Drugi je da to čini s podrškom, iako prećutnom, iz Vašingtona suprotstavljajući se najmoćnijim evropskim zemljama koje odlučuju o napretku Albanije prema priključenju EU.\nNjihova zabrinutost dostigla je vrhunac kada su zatražili da Rama, kao uslov za susret s kancelarkom Merkel u Berlinu u aprilu 2018, osudi ideju o promeni granica podseća list i dodaje da je Rama prihvatio izazov i otišao u Berlin gde je rekao Angeli Merkel da ne podržava graničnu avanturu predsednika Srbije i Kosova.\nZa svoju laž, albanski premijer dobio je uveravanja da će Nemačka podržati Albaniju u njenim nastojanjima da otvori pregovore sa EU i da Merkelova neće dopustiti da Tirana bude ostavljena iza Skoplja u tom procesu, piše list.\nList podseća da su u avgustu 2018. Tači i Vučić objavili zamisao o izmeni granica, čemu se Nemačka odmah javno usprotivila - državni ministar za Evropu Mihael Rot govorio je o otvaranju Pandorine kutije na Balkanu, Angela Merkel je iz Bosne naglasila svetost granica a u septembru je poslala svog glavnog diplomatu Hejka Masa u Tiranu kako bi pojačala ovu poruku Rami.\nSve je to ignorisano, a poslednje kapi koje su prelile čašu bile su Ramina izjava da "kancelarka Merkel brani interese svoje zemlje, a on interese svoje" i smena ministra spoljnih poslova Ditmira Bušatija zbog podrške nemačkom stavu o pitanju granica, navodi list.


Prevođenje zakona važno za put ka EU — Викиновости\nPrevođenje zakona važno za put ka EU\nBEOGRAD, 19. maja 2010. (Beta) - Prevođenje zakona i dokumenata jedno je od ključnih pitanja na putu ka Evropskoj uniji, jer u tom procesu omogućava "pravovremenu komunikaciju" sa EU i svim zemljama članicama, ocenili su u sredu u Beogradu učesnici konferencije "Govorimo evropski".\nNa skupu o iskustvima i izazovima u prevođenju evropskog zakonodavstva na srpski jezik, predstavnici Srbije, zemalja regiona i EU, složili su se takođe da su prevodi pravnih dokumenata Unije "javno dobro" i da je u tom smislu regionalna saradnja veoma važna.\n"Prevođenje pravnih tekovina EU (acquis communautaire) veliki je zadatak i posao koji nikada neće biti završen, jer one stalno rastu... Srbija će i kao punopravna članica EU uvek morati da prevodi svoje zakone na engleski jezik, kao i ono što će biti pravna tekovina EU", rekao je potpredsednik Vlade Srbije za evropske integracije Božidar Đelić.\nOn je naveo da je od ukupuno 160.000 strana pravnih tekovina, Srbija prevela 25.000, dodajući da će prevodi, koje je prošlog petka u Zagrebu hrvatska premijerka Jadranka Kosor predala premijeru Mirku Cvetkoviću, pomoći Srbiji da ide napred. Srbija mora, međutim, da prevede i sve svoje zakonske akte na engleski jezik, kako bi EU mogla da proverava njihovu uskladjenost sa evropskim zakonima, dodao je srpski zvaničnik.\nŠef Delegacije EU u Beogradu Vensan Dežer ukazao je da su pravne tekovine od presudne važnosti za funkcionisanje EU i da je suštinski važno da prevodi budu kvalitetni, stručni i precizni jer se radi o pravima građana.\n„Prevođenje zakona važno za put ka EU” Новинска агенција Бета, 19. мај 2010. (српски)\nПреузето из „https://sr.wikinews.org/w/index.php?title=Prevođenje_zakona_važno_za_put_ka_EU&oldid=2243863”\nОва страница је најкасније уређена на датум 13. август 2010., у 16:14.


Ambasada Rusije u BiH: Jedan od konstitutivnih naroda protivi se članstvu u NATO-u\nBy Mladen Dragojlovic / Објављено на: October 4, 2019\nAmbasada Ruske Federacije u BiH saopštila je u petak da se Rusija nikada nije mešala u unutrašnje stvari BiH i nema takve namere, ali sa žaljenjem napominje kontinuirane pokušaje da se narodi BiH gurnu u orbitu NATO-a, čemu se jedan od konstitutivnih naroda protivi.\nRuska ambasada skreće pažnju na činjenicu da svako ko je upoznat sa stvarnom situacijom u savremenoj BiH može videti da nema znaka konsenzusa o članstvu u NATO-u u lokalnom društvu.\n“Očigledno je da se jedan od konstitutivnih naroda u BiH protivi članstvu u ovom vojnom bloku, jer nisu zaboravili malignu ulogu koju je Alijansa igrala tokom sukoba 1995. i 1999. godine u BiH i na Kosovu, suprotstavljajući se tako NATO integraciji, što je vrlo razumljivo sa stanovišta logike i zdravog razuma”, ističe ruska ambasada u BiH.\nOva ambasada smatra da umetno uključenje BiH u evroatlantsku orbitu potkopava unutrašnju političku stabilnost, stvara nove podele i u suprotnosti je s logikom Dejtonskog mirovnog sporazuma koji predviđa donošenje vitalnih odluka isključivo na osnovu konsenzusa tri konstitutivna naroda.\nRuska ambasada napominje da poštuju suverenu volju naroda.\n“S obzirom na kontinuirano tumačenje ruskog stava o evroatlantskim integracijama BiH, željeli bismo konačno razjasniti ovo pitanje. Naglašavamo da se Rusija nikada nije mešala u unutrašnje stvari BiH, nije imala i nema takvu nameru. U principu, mi ne delujemo u takvim kategorijama, mi poštujemo suverenu volju naroda,“ piše u komentaru ruske ambasade./ibna


AUSTRIJA ODUSTAJE OD OBAVEZNE VAKCINACIJE: „Odlučili smo da poslušamo savet ekspertske komisije i da suspendujemo obavezu vakcinacije”\nAustrija je najavljivala obaveznu vakcinaciju građana i visoke novčane kazne za nepoštovanje iste. Međutim, dobra vest je da je ovome došao kraj. Digli su se glasovi da se preispita tekst o obavezi vakcinacije u Austriji kada je trebalo da počnu kontrole sredinom marta, sa kaznama od 600 do 3.600 evra. Zemlja je ukinula većinu zdravstvenih ograničenja početkom marta i žalila je za više od 15.000 smrtnih slučajeva od posledice korona virusa, piše SUD UEST.\nAustrijska vlada objavila je u sredu suspenziju zakona o obaveznoj vakcinaciji protiv Kovida-19, jedva mesec dana nakon njegovog stupanja na snagu, zbog manje opasnosti od Omikrona. „Odlučili smo da poslušamo savet ekspertske komisije“ i da „suspendujemo“ tekst zakona o obaveznoj vakcinaciji, najavila je ministarka Karoline Edtstadler na konferenciji za novinare u Beču.\n„U ovom trenutku ne vidimo potrebu za sprovođenjem obaveze vakcinacije s obzirom na sadašnju varijantu”, koja izaziva manje izražene simptome od Delta varijante, objasnila je ona. „Trenutno postoji mnogo argumenata koji govore da ovo kršenje osnovnih prava nije opravdano“, dodala je Karoline Edtstadler.\nZakon je stupio na snagu 5. februara, što je mera bez presedana u Evropskoj uniji (EU) i koja je izazvala oštro protivljenje dela populacije od 8,9 miliona stanovnika. U ovoj zemlji od 8,9 miliona stanovnika obaveznom vakcinacijom su trebali biti obuhvaćeni svi stanovnici stariji od 18 godina, izuzev trudnica, i onih koji su bili zaraženi virusom pre manje od 180 dana i na kraju oni koji su izuzeti iz zdravstvenih razloga.\nTagovi: Austrija - ukida obaveznu vakcinaciju


Drago Kos savetnik Agencije za borbu protiv korupcije – Nadlanu.com\nObjavljeno 29. dec 2011. / 12:15:14\nNekadašnji predsednik evropske Grupe država Saveta Evrope za borbu protiv korupcije (GREKO) Drago Kos ocenio je da Srbija ima odlične normativne i institucionalne uslove za borbu protiv korupcije, ali ako sistem u toj oblasti nepočne da funkcioniše kako treba, postaće velika prepreka na putu Srbije ka EU.\nBEOGRAD, 29. decembra 2011. (Beta) – Na konferenciji za novinare Kos je rekao da postoje potrebni organi i ocenio da krivični zakon, kao i propisi o finansiranju stranaka i Agenciji za borbu protiv korupcije, mogu da dobiju sva priznanja, ali da neće biti uspešne borbe protiv korupcije ako taj sistem ne proradi.\nKos je predstavljen kao budući savetnik Agencije za borbu protiv korupcije Srbije. Pored toga što je radio u GREKO, Kos je ranije bioi prvi čovek slovenačke Komisije za borbu protiv korupcije.\nPrema rečima direktorke Agencije za borbu protiv korupcije ZoraneMarković, Kos će za tu agenciju raditi od januara iduće godine idolaziće u Beograd jednom mesečno da bi pomagao rešavanje aktuelnihpitanja koja se tiču rada agencije.\nMarković je rekla da njegovo angažovanje neće ništa koštatiAgenciju za borbu protiv korupcije jer je Kosa angažovala MisijaOEBS-a koja je prepoznala da će, zbog predstojećih izbora, narednagodina biti veoma značajna za rad agencije.\nGvarneri del Djezu u rukama Stefana Milenkovica


Savamala u regionu - Redakcijski komentar - Dnevni list Danas\nPočetna » Dijalog » Redakcijski komentar » Savamala u regionu\nU sredu pre podne u političkim krugovima u Beogradu pojavilo se nagađanje zašto je premijer Vučić zakazao vanrednu pres-konferenciju. U čaršijski opticaj puštena su dve procene – jedna zbog Savamale, druga zbog novog aviona kojim je iz Abu Dabija stigao i gradonačelnik Siniša Mali.\n0Piše: REDAKCIJSKI KOMENTAR 12. maja 2016. 20.41\nA to je skretanje pažnje sa postizborne krizne situacije, u kojoj je opozicija prvo dosta uspešno osporila izborne uslove i legitimitet Vučićeve vlasti bez obzira na svoju buduću parlamentarnu snagu. I pod dva, u kojoj je građanska javnost koja uključuje i opoziciju, uspešnije nego ikad dosad osporila najveći projekat Vučićeve vlasti Beograd na vodi, zbog noćnog rušenja objekata u Savamali. U situaciji takve političke defanzive, koju je uzgred proizvedena u Vučićevim redovima, jer ko broji glasove i obezbeđuje fer izbore, i ko može da noći ruši usred Beograda, nego vlast – premijer je posegnuo za regionom kao političkim odgovorom.\nProblem je međutim u tome što smo takve političke scenarije gledali mnogo puta i što tu njihova miroljubiva spoljna ljuska ne zadržava njihovo moguće pogubno političko dejstvo. Pogubno po sve građane regiona zato jer se ne zasniva na iskrenoj političkoj volji, nego na najiskrenijoj političkoj manipulaciji i instrumentalizaciji. Izvoz domaće političke krize u okruženje ovde nije patentirao Slobodan Milošević, ali je ostao upamćen kao političar koji je tu strategiju eksploatisao do krvi. Zato i sada tiha poruka Vučića – dok gori region zbog protesta i mogućih nereda u RS, Crnoj Gori, Makedoniji, Kosovu, a vi mi tu neku Savamalu i Sašu Jankovića – treba zaista da bude prepoznata. I da niko nema dilemu da paljenje regiona zavisi od toga što nema građanskog reda tamo gde treba da ga bude – u Savamali, a ne obrnuto.


Američki Senat: BiH veći problem, nego Kosovo | Starmo\nNaslovnica BiH Američki Senat: BiH veći problem, nego Kosovo\nAmerički Senat: BiH veći problem, nego Kosovo\nWashington — Dva najveća žarišta na Balkanu su politička blokada u Bosni i Hercegovini i pregovori Srbije i Kosova, smatra Odbor za oružane snage Senata SAD-a na saslušanju o stanju u području sigurnosti u jugoistočnoj Evropi.\nKako prenosi Tanjug, pozivajući se na Glas Amerike (VOA), učesnici su se složili da je “neophodan jači angažman SAD-a u regiji”, jer nestabilan i konfliktan Balkan podriva američku nacionalnu sigurnost i diplomatsko povlačenje bilo bi veliki američki poraz.\nViši saradnik Centra za analizu evropske politike Janusz Bugajski kaže da ne može zamisliti novi oružani sukob na Kosovu, ali da može biti sukoba u Bosni i Hercegovini zbog “velikog ruskog utjecaja na [bh. entitet] Republiku Srpsku” – prenosi AJB.\nSmatra da će specijalni predstavnik SAD-a za zapadni Balkan Matthew Palmer više biti uključen u krizu u Bosni i Hercegovini, nego u onu s Kosovom.\nDamon Wilson, izvršni potpredsjednik Atlantskog vijeća (Atlantic Council), naveo je da je Rusija manje fokusirana na održavanje svog ograničenog utjecaja u regiji, a više na narušavanje američkog utjecaja remećenjem procesa integracija u NATO i Evropsku uniju.\n“Rusija ima utjecaj na Srbiju i, samim tim, regiju. Odsustvo dogovora potiče nacionalističke političke rasprave, koje usporavaju razvoj demokratije u Srbiji i omogućavaju čelnicima na Kosovu da izbjegnu teška pitanja o upravljanju.”\n“Odlučnije okretanje Srbije ka Evropi osigurat će zaštitu koja nam je potrebna za Bosnu i Hercegovinu”, rekao je Wilson.\nKad je riječ o utjecaju Kine na regiju, govornici su se složili da je ekonomija primarni cilj te zemlje, koja preko Balkana želi ući na tržište Evrope.\n“Kineska ulaganja, posredstvom inicijative ‘Pojas i put’, velikog kineskog programa za infrastrukturu i povezanost, naglo su povećale ekonomski utjecaj Pekinga u regiji”, rekao je David Shulman, viši savjetnik Međunarodnog republikanskog instituta.


10.03.2016 u 22:40\nUkrajinska pesma „1944” definitivno na Evroviziji\nŽENEVA – Ukrajini je danas zvanično odobreno da sa pesmom „1944”, posvećenoj proterivanju krimskih Tatara sa Krima u Sibir posle Drugog svetskog rata, učestvuje na ovogodišnjem takmičenju za Pesmu Evrovizije, saopštili su danas organizatori manifestacije. „Referentno telo za Evroviziju razmotrilo je učešće pesme „1944”. Zaključeno je da naslov i reči pesme ne sadrže političku poruku i da ne krše pravila konkursa. Dakle, pesma može da učestvuje na Evroviziji 2016. godine”, navedeno je u saopštenju Evropske radiodifuzne unije, čije je sedište u Ženevi. Portparol Evropske radiodifuzne unije Dejv Gudman rekao je da je ta odluka definitivna i da sve pesme koje učestvuju na Evrosongu moraju biti predstavljene do 14. marta u Stokholmu, gde se ove godine održava takmičenje. Tatarka sa\n07.03.2016 u 14:30\nSanja Vučić predstavlja Srbiju na „Evrosongu”\nSanja Vučić iz grupe ZAA predstavljaće Srbiju na 61. „Evrosongu”. Za naklonost publike i žirija iz 43 zemlje Evrope i Australije, jedna od najmlađih srpskih predstavnica boriće se pesmom za koju je tekst i muziku napisala Ivana Peters. Pesma je urađena u dve verzije – na srpskom jeziku pod nazivom „Iza osmeha” i na engleskom – „Goodby – Shelter”. – „Predstavnica Srbije izabrana je na internom konkursu RTS-a. Ovakav princip omogućio je da RTS na takmičenje pošalje novo lice za koje smatramo da će srpsku pesmu predstaviti na najbolji način. Iza izvođača stoje svi resursi RTS-a, uključujući orkestre, aranžere, producente koji rade u našoj kući, tako da prvi put RTS na „Evrosong” šalje kompoziciju koja je u najvećoj meri urađena svim raspoloživim autorskim i tehničko-produkcionim kapacitetima RTS-a, rekao je juče Dragan Ilić, šef delegacije Srbije na „Pesmi Evrovizije”.\nSrbija nastupa osma u finalu „Evrosonga”\nPredstavnica Srbije na 60. „Pesmi Evrovizije” u Beču Bojana Stamenov pevaće večeras pesmu „Beauty Never Lies”, pod rednim brojem osam, u finalu „Evrosonga”. Pre naše pevačice pevaće predstavnici Litvanije, a posle nje duo iz Norveške. Bojana je još posle polufinala, na konferenciji za novinare, izjavila da joj je svejedno pod kojim rednim brojem će da nastupi u finalu, jer je pesma dobra. Ona...\n21.05.2015 u 22:56\nPoznati finalisti Pesme Evrovizije u Beču\nPosle večerašnjeg drugog polufinala, poznati su svi finalisti 60. Pesme Evrovizije koja se održava u Beču. U subotu ćemo u velikom finalu pored deset zemalja izabranih u prvom polufinalu (Albanija, Jermenija, Rusija, Rumunija, Mađarska, Grčka, Estonija, Gruzija, Srbija i Belgija), velike evrovizijske petorke (Španija, Nemačka, Velika Britanija, Francuska, Italija), domaćina Austrije i gostujuće...


Horizontalni sistemi za zaštitu od pada\nZIRSS nudi kompletan asortiman lične zaštitne opreme (LZO) i lična zaštitna sredstva (LZS) za bezbednost na radnom mestu. 15 godina prisutnosti na domaćem tržištu i predanosti poslu, pozicioniralo nas je kao pouzdanog i prepoznatiljivog partnera koji posluje u skladu sa evropskim standardima i srpskim Pravilnikom o LZO (PPE Directive 89/686/EEC) Težimo da sa poslovnim partnerima uspostavimo dugoročnu saradnju, ponudimo najbolje uslove i brigu o njima, da kroz uzajamno poštovanje etike poslovnosti i društvenih vrednosti uživamo u zajednički ostvarenim rezultatima.\nNaša je vizija da obezbedimo zdrave i zadovoljne radnike, da bezbednost kao najvišu vrednost kojoj težimo u današnjem dinamičnom radnom okruženju, podignemo na najviši mogući nivo i spremni dočekamo sve potencijalne rizike.\nZirss nastoji da podigne nivo svesti o važnosti primene savremenih sredstava za ličnu zaštitu na radu kod upravljačkih struktura, ali i kod radnika koji se izlažu riziku. Korisnici koji saradjuju sa nama znaju, da Zirss pruža sigurne i inovativne proizvode visokih bezbedonosnih standarda, kompletnu postprodajnu uslugu i savete, koja rešenja su za njih najbolja. 15 godina iskustva na polju lične zaštitne opreme stavljeno je u funkciju vaše bezbednosti, jer je ljudski faktor nezamenljiv u kompletnom procesu rada i pružanju usluga. Želja nam je da se korisnici naših proizvoda osećaju bezbedno i udobno u procesu rada i da u svakom momentu budu zaštićeni.


Kragujevac - Sindikat: U fabrici Zastava oružje 330 radnika na bolovanju zbog korona virusa - Vesti iz Kragujevca i Šumadije - Pressek.rs\nSindikat: U fabrici Zastava oružje 330 radnika na bolovanju zbog korona virusa\nKragujevac Sreda, 26. januar 2022.\nU kragujevačkoj fabrici „Zastava oružje” trenutno je 330 radnika obolelih od korona virusa, od ukupno 2.450, navodi se u sindikalnoj organizaciji ove fabrike. U saopštenju sindikata ističe se da je „zaraza eksplodirala poslednjih dana kada se na dnevnom nivou zaražava između 30 i 50 radnika”.\n- Epidemija korona virusa desetkovala je broj radnika fabrike Zastava oružje AD. Broj zaraženih na dnevnom nivou se svakodnevno povećava, zbog čega je sve veći broj radnika na bolovanju, stoji u saopštenju Sindikalne organizacije Zastava oružje.\nNajveći broj zaraženih radnika je iz direktne proizvodnje, zbog čega se dovodi u pitanje dalje organizovanje proizvodnih procesa.\nZbog naglog širenja zaraze koja uzrokuje usporavanje isporuke ugovorene robe, samim tim i finansijskih priliva, Sindikat će zahtevati od Ministarstva odbrane pomoć u ovim vanrednim okolnostima kako bi se održao ionako težak materijalni položaj zaposlenih u fabrici Zastava oružje AD.\n# Kragujevac # Oružari # Sindikati # vesti kragujevac # Zdravstvo


"SMS-Šped" kupio šest "Volvo" kamiona - Pluton Logistics\n17. jula 2014. 17. jula 2014. marko\tDhollandia, distribucija mleka, FH tegljč, Grada Trans, Grede trans, Marcar, Meggle, Megle, novi kamioni, SMS šped, Stefan Petrović, Thermo King, Volvo, Volvo kamioni\nU novoformiranu kompaniju „SMS-Šped“ iz Beograda, koja će se za sada baviti isključivo distributivnim prevozom, početkom jula stigli su prvi Volvo kamioni – svi su iz FL familije. Novi kupac se opredelio za dva vozila ukupne mase 12 i četiri ukupne mase 16 tona. Svih šest pokreću isti motori – od 240 KS sa Euro V EEV sertifikatom, koji su „spareni“ sa ručnim šestostepnim menjačima.\nIzotermička nadgradnja za sva vozila je napravljena u kompaniji „Marcar“ u Kniću, a tamo su ugrađeni i rashladna tehnika „Thermo King“ i hidrauličke utovarne rampe poznatog holandskog proizvođača „Dhollandia“. – Za „Volvo“ sam se odlučio jer sa kamionima te marke dugogodišnje odlično iskustvo ima otac Gradimir, vlasnik i osnivač kompanije „Grade Trans“ iz Čačka, u čijoj se floti trenutno nalazi 40-tak kamiona ove marke – kaže osnivač i direktor „SMS-Špeda“, 25-godišnji Stefan Petrović.\n– Novi „Volvo“ kamioni su odmah dobili posao: moja kompanija je zaključila višegodišnji eksluzivni ugovor za distribuciju mleka i mlečnih proizvoda kragujevačke mlekare, koja od 2011. posluje u sastavu nemačke grupe „Meggle“. Čitav vozni park, koji trenutno čini 18 vozila (šest novih Volvoa, osam polovnih kamiona slične kategorije uvezenih iz Nemačke i četiri nova distributivna vena) će biti angažovan prevahodno za distribuciju „Meggle“ proizvoda u Srbiji, ali i u okolnim državama.\nPotpuno samostalan u novoj kompaniji i u novom poslu, Stefan dosledno nastavlja putem kojim je pre 16 godina krenuo otac Gradimir, kada je kupio prvi „Volvo“ kamion. Zahvaljujući pouzdanosti, kvalitetu, izdžljivosti i ekonomičnosti prvi polovan „Volvo“ je ubrzo „dovezao“ drugi – nov. U godinama koje slede transportna flota najvećeg prevoznika sirovog mleka na Balkanu je permanentno obnavljana „Volvo“ kamionima – poslednji put ovog proleća, kada je „Grade Trans“ preuzeo prva dva FH tegljča nove generacije sa Euro VI motorima.\n← MOL nudi na upravljanje 36 benzinskih stanica u Srbiji\n„Lidl“ u Austriji gradi treći logistički centar →\n25. novembra 2020. 25. novembra 2020. Milica Milosavljevic\n22. januara 2014. 4. maja 2017. marko


Građani kod gradonačelnika\nčetvrtak, 26. novembar 2015. 14:43h\nGradonačelnik grada Saša Pavlov od ove nedelje uvodi redovan termin za prijem građanki i građana Pančeva.\nRazgovori s građanima petkom od 10 do 12 sati\nGradonačelnik će svakog petka u terminu od 10 do 12 časova razgovarati direktno sa građanima.\nSvi zainteresovani za prijem kod gradonačelnika radi zakazivanja termina za sastanak trebalo bi da popune obrazac koji se nalazi u Gradskom uslužnom centru grada Pančeva, saopšteno je iz Gradske uprave Pančevo.\nNakon predaje obrasca građanke i građani će biti obavešteni o terminu sastanka iz Kabineta gradonačelnika.\nPrvi sastanak biće održan u petak 27. novembra, a ovom prilikom gradonačelnik će se sastati sa najmlađim sugrađankama i sugrađanima, učenicima II-2 razreda osnovne škole "Stevica Jovanović" koji su zatražili prijem kako bi se upoznali sa radom i aktivnostima gradonačelnika.\ntermin za prijem


Bojan Marjanović: Proširenje područja svakodnevice - IZ BIBLIOTEKE – Srđan Valjarević, Džo Frejzer i 49 (+24) pesama (Samizdat B92, Beograd, 2006.)\nProširenje područja svakodnevice - IZ BIBLIOTEKE – Srđan Valjarević, Džo Frejzer i 49 (+24) pesama (Samizdat B92, Beograd, 2006.)\nČuvena je i mnogo puta citirana misao Alfreda Hičkoka da je film zapravo slika života, ali života u kome su izostavljeni svi oni dosadni delovi. Ako bismo se malo igrali prekrajanja citata, mogli bismo doći do toga da je poezija Srđana Valjarevića takođe slika života, ali da su u toj slici života prenebregnuti, pak, oni zanimljivi delovi. A, znači li to onda da je poezija Srđana Valjarevića dosadna i nezanimljiva? Nikako, sto mu gromova, baš naprotiv! Valjarević je u svojoj, za sada jedinoj, zbirici pesama pronašao način da o dosadnim delovima života progovori na jedan sasvim nedosadan način.\nPišući na jednom mestu o Srđanu Valjareviću, Teofil Pančić je naglasio da je on „pesnik i prozaik melanholičnog postbukovskijevskog i postkarverovskog senzibiliteta“. U ovoj, sasvim tačnoj konstataciji, moguće je naći odgovor na pitanje odakle Valjarević crpi barem deo svojih tematsko-stilskih opsesija. U knjizi „Džo Frejzer i 49 (+24) pesama“ zaista provejava duh dvojice pomenutih velikih američkih autora – tu su, spojeni u specifičnu balkanoidno-sivu mešavinu, hronična autsajderska pozicija Čarlsa Bukovskog i minimalizam Rejmonda Karvera. Naravno, ove konstatacije su tek grube odrednice u nekakvom klasifikovanju ove poezije – daleko bilo da je reč o pukoj imitaciji (a nije da na našoj književnoj sceni nema, uglavnom loših, imitatora Bukovskog i Karvera, prevashodno ovog prvog).\nZbirku čine tri celine – na početku se srećemo sa dužom pesmom „Džo Frejzer“, a zatim dolaze i ostali delovi iz naslova „...i 49...“ i „....(+ 24) pesme“. Iako bi se mogle primetiti određene razlike između pesama iz različitih celina u knjizi (naročito odskače treći deo koji i nije bio u prvom izdanju knjige 1992.; u njemu su pesme koje imaju jedan, recimo, više književničkiji, a manje dnevnički oblik - shvatite obe kvalifikacije, svakako, vrlo uslovno), motiv koji u ovoj knjizi funkcioniše kao vezivno tkivo je samoća. Čitajući Valjarevićeve pesme, setio sam se jednog drugog pesnika, unekoliko sličnog senzibiliteta – Faruka Šehića. Naime, Šehić jednu od svojih najboljih pesama „Sastavljam inventar samoće“ završava sledećim stihom „samoća je suptilni osjećaj izgnanstva u sopstveno telo“. Ovaj suptilni osećaj je konstanta za pesničko Ja Srđana Valjarevića. Sve njegove pesme, ili barem većina njih, svojvrsne su ode samoći ili otuđenosti, a opet, te pesme nikako nisu patetični politički pamfletčići u kojima se za otuđenost krive mrski mediji, globalizacija i ostali opasni neprijatelji politički svesnog omladinca. U Valjarevićevim stihovima obične, dosadne stvari poprimaju sasvim nova značenja – u ovim stihovima pesnik širi semantički okvir svakodnevice do neslućenih razmera.\nSrđan Valjarević (1967 - )\nSrđan Valjarević se u svojim pesmama tek neznatno češe o umetničke ili pop reference (Karver, Česlav Miloš, Dilen Tomas ili, naravno, i sam Džo Frejzer), gradeći jednu sasvim neobičnu sliku „urbanog“ pesnika - poetu zarobljenog u majstorskoj radionici, poetu koji u kuhinji jede hladan spanać ili poetu koji gnjuri sam u ćošku kreveta. „Reči teško kuljaju, ne klize/liče na kolomat koju nanosim na zupčanike i/mašina onda radi bez buke i ne preskače,/i sve mi je to nezanimljivo za čitanje/ali rekoh/jebe mi se za poetičnost,/mučim se i uživam u pašteti/kao retko kad.“, ubedljivi su stihovi kojima bi se malo koji „urbani“ post-yu pisac smeo i mogao okititi. A na šta mislim kada kažem „urbani“ post-yu pisac? Pa, na umu su mi svi oni koji se bave pisanjem knjiga-leksikona (leksiona u dečijem, spomenarskom smislu) – besprizorno dosadnog štiva koje služi da pokaže kako njegov autor sluša dobru muziku, gleda dobre filmove i, eventualno, čita dobre knjige. Valjarevićeva perspektiva, premda zadržava tu patinu gradskog, dobrano je drugačija. Njegov pogled je uvek sa neke ivice – suštinski ne pripadajući nijednom od ponuđenih svetova (pesničkom, radničkom, porodičnom ili ma kom drugom), njegove pesme su izveštaji sa margine kao usuda.\nIzdavačka kuća LOM je nedavno reizdala ovu Valjarevićevu zbirku, a na poleđini tog novog izdanja, između ostalog, piše da se radi o kultnoj knjizi devedesetih godina. Iako se pesnik ne bavi političkom stvarnošću te teške decenije (kao što su to recimo radili Mirjana Stefanović u „Pomračenju“ ili Miodrag Stanisavljević u „Jadima srpske duše“), u pesmama sakupljenim u „Džo Frejzeru“ na jednom zaumnom nivou bubnja grozni zadah jedne sveopšte apatije. Doduše, „srećna“ okolnost je što je apatija u postjugoslovenskom delu zemaljske kugle fenomen širi i izdržljiviji nego što su to bile famozne devedesete. U tom smislu, Valjarevićeve pesme funkcionišu sjajno i u sad već drugoj deceniji trećeg milenijuma. A i ne samo u tom smislu, naravno – dobra poezija funkcioniše dobro zato što je.. Pa, dobra poezija, velike li mudrosti, zar ne? Što bi rekao pominjani Bukovski „sve što treba za biti genije je uistinu to i biti“. Prosto i jednostavno – jebeš poetičnost.\n(tekst objavljen u dnevnom listu "Danas", 18.2.2013.)\nОзнаке: Džo Frejzer i 49 (+24) pesama, Iz biblioteke, poezija, Srđan Valjarević, svakodnevica


Tenkovi iz Srbije popravljat će se na Palama\nRaskrinkano u: Tenk se krije u detalju\nMinistar industrije, energetike i rudarstva bh. entiteta RS Petar Đokić, posjetio je danas na Palama Fabriku motora specijalne namjene, gdje je s delegacijom iz Srbije, koju je predvodio ministar odbrane Republike Srbije Aleksandar Vulin, razgovarao o unaprijeđenju saradnje u oblasti namjenske industrije.\nNa sastanku je razgovarano i o modalitetima dugoročne saradnje i upošljavanju proizvodnih kapaciteta Fabrike motora specijalne namjene, uključujući i mogućnost ulaska Srbije u vlasništvo tog preduzeća.\n- S predstavnicima Ministarstva odbrane Srbije smo dogovorili da potpišemo ugovor za remont deset tenkovskih motora, čime će biti uposleni proizvodni kapaciteti Fabrike motora specijalne namjene - rekao Đokić i dodao da će u naredna tri mjeseca na remontu tenkovskih motora biti angažovano sedamdeset radnika tog preduzeća.\nPredstavnici Ministarstva odbrane Srbije su istakli da je Fabrika motora specijalne namjene na Palama za njih značajna kao kooperant, te su s tim u vezi iskazali veliko interesovanje za unapređenje saradnje, saopćeno je iz Ministarstva industrije, energetike i rudarstva RS-a.\nČlanak indeksiran 09. 01. 2018 Zadnji put osvježen prije 2 godine


Vesti :: Distribucija vakcina protiv gripa od ponedeljka\nZa zaštitu ugroženih kategorija stanovništva, Institut "Torlak" je ove godine, o trošku Republičkog zavoda za zdravstveno osiguranje, nabavio 351.720 doza vakcine francuskog proizvođača "Sanofi Paster", a u slučaju potrebe, naknadno će biti poručene dodatne količine.\nU saopštenju se navodi da u ponedeljak vakcine stižu u Nišavski okrug, u Pirotski, Zaječarski i banatske okruge, a naredne nedelje svi regionalni zdravstveni zavodi će biti snabdeveni vakcinama.\nU utorak, 25. oktobra, vakcinom će biti snabdeveni zdravstveni centri u Beogradu, Ćupriji, Leskovcu i Vranju, a zatim gradovi u Sremskom okrugu, Bačkom, Braničevskom i Šumadijskom okrugu.\nU četvrtak i petak, 27. i 28. oktobra, vakcinema će biti snabdeveni zdravstveni centri u Čačku, Kraljevu, Kruševcu, Šapcu, Valjevu, Užicu i Kosovskoj Mitrovici.\nSastav vakcine u sezoni 2011/2012 isti je kao i prethodne godine i sadrži zaštitu od tri tipa virusa - tipa A H1N1 kalifornija, tipa A H3N2 pert i tipa B brizbejn, saopštio je ranije Institut za javno zdravlje Srbije "Dr Milan Jovanović Batut".\nTaj institut načinio je plan raspodele više od 350.000 doza vakcine protiv gripa.\nVakcinacija se preporučuje osobama sa hroničnim plućnim i kardiovaskularnim oboljenjima, oslabljenim imunitetom, metaboličkim i poremećajima rada bubrega.\nU saopštenju se ističe da je imunizacijom potrebno obuhvatiti osobe smeštene i zaposlene u gerontološkim centrima, ustanovama socijalne zaštite i onima koje obavljaju zdravstvenu delatnost.\nVakcinacija se savetuje i osobama starijim od 65 godina, kao i licima zaposlenih u javnim službama koje su u riziku.\n"Imajući u vidu da je za očekivati dominaciju pandemijskog virusa gripa AH1N1, vakcina se preporučuje svakoj osobi starijoj od šest meseci, a posebno trudnicama i gojaznim osobama", poručuju iz Instituta.\nOni su, kako je navedeno, identifikovane kao nove grupe rizika za obolevanje nakon pandemije A H1N1, sa mogućim komplikacijama i težom kliničkom slikom.\nVreme neophodno za sticanje imuniteta je dve do tri sedmice nakon vakcinacije, a njegovo trajanje varira od šest do 12 meseci, a pa zbog toga, kao i zbog variranja različitih sojeva virusa, vakcinu treba primati svake godine.\nImajući u vidu različitu efikasnost vakcine, kod vakcinisanih se u slučaju obolevanja razvija blaža klinička slika i redukuju se moguće teže komplikacije u slučaju obolevanja kod osoba koje su u riziku.\nIz Instituta su upozorili da kod populacije koja je u povećanom riziku, bolest može imati za posledicu i smrtni ishod zbog sekundarno nastalih komplikacija, najčešće zapaljenja pluća.\nIzvor: GLAS JAVNOSTI 24.10.2011\n24. Oktobar 2011. Vesti 0 1635\ngripa protiv vakcine vakcina institut distribucija biti tipa oktobra ponedeljka vesti virusa osobama koje zbog riziku godine torlak slucaju zdravstveni\nTri reči: distribucija vakcina protiv, vakcina protiv gripa, protiv sezonskog gripa, snabdeveni zdravstveni centri, vakcina protiv sezonskog, biti snabdeveni zdravstveni, oktobra distribuciju vakcina, ponedeljka vesti distribucija, vesti distribucija vakcina, distribuciju vakcina protiv\nDve reči: vakcina protiv, protiv gripa, distribucija vakcina, biti snabdeveni\nJedna reč: gripa, protiv, vakcine, vakcina, institut, distribucija, biti, tipa, oktobra, ponedeljka, vesti, virusa, osobama, koje, zbog, riziku, godine, torlak, slucaju, zdravstveni


2021. – GRAD Kruševac\nNaslovna » 2021\nArhiva po godinama: 2021\n12. aprila 2021.\tOstavite komentar 6 Pregleda\nNa Prvenstvu Centralne Srbije u Kik boksu u disciplini K1, održanom u Kruševcu, takmičari kruševačkog Cara Lazara osvojili po dve zlatne i bronzane i tri srebrne medalje– Rezultatom sam prezadovoljan, s obzirom na to da su svi naši predstavnici koji su nastupili osvojili medalje u jakoj konkurenciji i pokazali potencijal koji će na narednim takmičenjima tek doći do izražaja – ...\n11. aprila 2021.\tOstavite komentar 15 Pregleda\nU 27. kolu Prve lige Srbije, „gumari“ doživeli i 12. poraz ove sezone, od ekipe sa začelja tabele za koju su mnogi već konstatovali da je jednom nogom u Srpskoj ligiNajpre je Trajal neočekivano izgubio bodove u Kruševcu od Kolubare, zatim osvojio samo jedan protiv poslednjeplasirane Sloge, da bi na kraju pretrpeo poraz i od Radničkog iz Sremske Mitrovice u ...\n11. aprila 2021.\tOstavite komentar 41 Pregleda\nČuveni srpski kompozitor preminuo je u 75. godini od posledica korona virusa, objavila je Jugoslovenska kinotekaPo mišljenju mnogih, najveći savremeni srpski kompozitor komponovao je muziku za desetine igranih filmova, TV filmova i serija, kao i za brojne pozorišne predstave, dokumentarne i crtane filmove.Između ostalih, komponovao je muziku za filmove „Specijalno vaspitanje“, „Miris poljskog cveća“, „Nacionalna klasa“, „Zemaljski dani teku“, „Sećaš ...\n11. aprila 2021.\tOstavite komentar 24 Pregleda\nRadionica je deo projekta “Zajedno za aktivno građansko društvo-ACT” koji “Lokalna kuća razvoja Brus” realizuje od prvog oktobra prošle godine. Cilj projekta je direktno uključivanje stanovnika Opštine Brus u javni život i odlučivanje na lokalnom nivou, kao i razvoj ove NVO u narednom dvogodišnjem periodu. Projekat finansira Vlada Švajcarske, a sprovode Građanske inicijative u konzorcijumu sa švajcarskom organizacijom “Helvetas Swiss ...\nI ovog vikenda predstavljamo vam prikaze tri knjige po izboru Vesne Pešić, profesorke srpskog jezika i književnosti1. Ivo Andrić – Travnička hronikaAndrić je opisao život u Travniku početkom 19.veka, međutim, dok čitamo o životu na ivici između dva sveta, dve vere, o zemlji omeđenoj zidom sa Evropom, opterećenom navikama i običajima, shvatamo da se ništa nije promenilo.Bosna, besputna zemlja, brdoviti ...\n11. aprila 2021.\tOstavite komentar 26 Pregleda\nU ponedeljak u 19 sati, u Beloj sali Kulturnog centra, biće otvoren četrnaesti Festival srednjoškolskog teatra TIN FEST.Ovogodišnji festival odlikuje revijani karakter, manji broj učesnika, ali i prilika da se promoviše i na druge načine, kroz samostalan rad učenika, filmske projekcije i produkciju Kulturnog centra Kruševac.– Novonastala situacija promenila je ove godine koncept Festivala i predstavlja svojevrstan pozorišni čin posle ...\n11. aprila 2021.\tOstavite komentar 39 Pregleda\nMilivoje Petrović ima oko 250 pčelinjih društava, a pčelari u svom selu i u Velikom Grkljanu, na padinama Velikog Jastrepca. Pčelarenjem je počeo da se bavi pre više od deset godina kada se vratio u svoj zavičaj posle privremenog rada u Nemačkoj. Za naš list priča o sebi, ali i iskustvima važnim za pčelare ovog kraja– Po završetku srednje škole, ...\n10. aprila 2021.\tOstavite komentar 22 Pregleda\nKruševački stonoteniseri uspeli su da u Užicu nadoknade rezultatski minus i pobede Jedinstvo sa 4:3, osvojivši važne bodove koji ih ostavljaju u igri za šampionsku titulu u Drugoj ligi. U nedelju dočekuju Prvu Petoletku u derbiju drugog dela šampionataNastavili su stonoteniseri Napada sa pobedama u prvenstvu Druge lige, zahvaljujući kojima i dalje drže pruključak sa vodećom ekipom Prve petoletke iz ...\n10. aprila 2021.\tOstavite komentar 51 Pregleda\nKuća Simića priređuje izložbu fotografija “Spomenik simbol prestonice” u susret jubileju Kruševca, 650 –oj godišnjici osnivanja grada. Izložba je interaktivna, te iz te ustanove pozivaju sugrađane da učestvuju u kreiranju istorijskog vremeplova i pošalju svoje fotografije Spomenika kosovskim junacimaZorana Drašković – Kovačević, muzejska pedagoškinja, kaže da su izložbe u kojima aktivno učestvuju Kruševljani postale tradicija.– U okviru obeležavanja 650 godina ...\n10. aprila 2021.\tOstavite komentar 23 Pregleda\nU 31. kolu Super lige Srbije, Napredak u Kruševcu u ponedeljak igra protiv Mačve. U ekipi pred tu utakmicu vlada optimizam!Osvojili su Kruševljani sva tri boda na Čairu, pobedivši ekipu Radničkog sa 2:1 i time značajno poboljšali izglede za opstanak u elitnom društvu. Međutim, u ponedeljak taj rezultat treba potvrditi na utakmici sa Mačvom. Šapčani su na začelju tabele, ali ...\nStrana 1 od 7812345\t»\t102030...Poslednji »\n12. aprila 2021., 09:02\nPrvi javni nastup Gradskog dečijeg hora Kulturnog centra\nVečeras u Kruševcu fudbalski susret ženskih reprezentacija Srbije i Austrije\nVremenska prognoza: od februara u plusu


VIKTOR ORBAN: Od protivnika Rusije i demonstranta protiv SSSR-a do Putinovog obožavaoca | Serbiantimes.info\nVIKTOR ORBAN: Od protivnika Rusije i demonstranta protiv SSSR-a do Putinovog obožavaoca\nViktor Orban je prvo postao istaknut kada je 1989.g objavio na TV uživo da Mađarska mora da okonča “rusku okupaciju”. Prvog dana februara ove godine, vodio je svoj trinaesti sastanak sa Vladimirom Putinom. Šta se promenilo ?\nPoput većeg dela svoje generacije, Orban je prvobitno verovao da bi pad komunizma značio “povratak Evropi” – sa ne samo zapadnom demokratijom već i sa zapadnim životnim standardima. Ali nakon kratkog a neprijatnog perioda studiranja na Oksfordu, ovaj student političar je otkrio da su buduće britanske elite neznalice i dekandentni.\nPrve godine mađarske demokratije su se pokazale klimave, sa pristupanjem EU koje je trajalo skoro 15 godina. Unapređenje privrede koje je usledilo i pristup subvencijama su zasigurno pomogli da se ublaže postkomunistički ekonomski potresi, ali nije bilo dovoljno da se postigne taj dugoobećavani rast u životnim standardima. Mađarski bruto domaći proizvod (GDP) po glavi stanovnika je još uvek niži od grčkog.\nOrban je vremenom zaključio da je Mađarska morala da u svemirsku orbitu katapultira svoju naivnu veru u Zapadnu Evropu. Umesto toga, on je usvojio tvrdokornu inostranu politiku koja se usredsredila samo na nacionalni interes, tražeći saveznike i prilike gdegod je mogao da ih nađe.\nRusija je bila očita alternativa umesto Evropske Unije. Ona je prethodno bila ogromno tržište za mađarski izvoz pre 1989.g i ostala je kritično bitan snabdevač energije. Nakon njegove ubedljive pobede na izborima, Orban je pozvao Putina da proširi jedinu mađarsku nuklearku sagrađenu u doba Sovjetskog Saveza. On je takođe dobio i privlačne dugoročne ugovore za rusku naftu i gas na dugoročni ugovo , koji trenutno košta Mađarsku oko petine evropskog proseka.\nEkonomska saradnja je pojačana zajedničkim vrednostima Orbana i Putina. Obojica projektuju mačo sliku i obojica veruju u agresivnu politiku modelovanja na sebi omiljenim sportovima (fudbal i džudo). Suštinski je važno da njih dvojica sebe vide kao branitelje hrišćanstva i nacionalnih vrednosti protiv Zapada, koji im se meša u unutrašnje stvari. Obojica prisustvuju verskim bogosluženjima u crkvama, kanališu novac u temeljne crkve svojih zemalja i napravili su odbranu progonjenih hrišćana suštinom svojih inostranih politika.\nRusija i Mađarska takođe dele isti osećaj da ih je ojadila Ukrajina, koja je optužena da tretira i ruske i mađarske manjine kao građana drugog reda. Bilo kako bilo, Orban vešto žonglira i svoj lični odnos sa Putinom i svoje kontinuirano članstvo u EU. Uz mnogo negodovanja, Mađarska je pristala da nametne sankcije Rusiji nakon ruske aneksije Krima 2014.\nPostoji duga tradicija mađarske istorije u kome je ona bila nespretan deo većih alijansi. Pre 1918.god, mađarska elita je povremeno bila u savezu sa Osmanlijskim Carstvom, povremeno se bunila protiv Beča i uvek je ljubomorno čuvala svoje privilegije unutar Habzburškog Carstva. Tokom Drugog Svetskog rata, Mađarska se pokazala kao čudan saveznik nacističke Nemačke dok Berlin nije nametnuo marionetsku vladu oktobra 1944 g. Tokom komunističkog perioda, ta država je bila neobičan deo Istočnog bloka, koja je pokazala revolt protiv staljinističkog režima 1956.g i ukazavši dobrodošlicu gđi Margaret Tačer 1984.g. Ne bi trebalo da bude iznenađenje to što je Orbanova vlada – koja sa oduševljenjem veliča svoju pobunjeničku istoriju – deo čudne postave igrača u EU.\nOrban predsedava partijom koja gotovo gaji kultni odnos u svojoj otvorenoj odanosti njemu. Iza kulisa, međutim, postoje rivalske frakcije koje se takmiče za svoj uticaj, od kojih jedna favorizuje otvorene veze sa Putinom, dok druga želi bliskije veze sa EU. Orbana čekaju parlamentarni izbori u aprilu koje bi trebalo da osvoji.\nBilo kako bilo, margina njegove pobede je bitna. Ukoliko obezbedi sebi još jednu pobedu sa velikim vođstvom, Fideczova (Fidecz) proruska frakcija će izneti argumente da su njegovi sukobi sa EU i njegov Savez sa Putinom popularni i da treba stoga da se intenziviraju.\nOrbanovi godišnji sastanci sa Putinom možda čak budu još druželjubiviji.\nAutor: Dr. Tomas Lorman (Autor je profesor istorije centralne Evrope na UCL i kourednik Istorije mađarskog Ustava\nPrevod i adaptacija: angloworld translations (anglo.world.translations@gmail.com)\nRelated Topics:RusijaMađarskapolitikaVladimir Putinsovjetski savezViktor Orbangas\nAMERIČKI IZASLANIK ZA BALKAN: Zabrinuti smo zbog odnosa vlasti u Srbiji prema izborima, mediji pod kontrolom, nema fer uslova za opoziciju


Paunić i Lokomotiva razneli Lijetkabelis u Evrokupu! Iskusniji pobedio u SRPSKOM DVOBOJU u Krasnodaru - Sportal\nP. L. - Vest objavljena: 00:31 - 27.01.2022\nSrpski košarkaš je bio starter u ruskom timu u trijumfu nad 90:62.\nPaunić je tako izašao kao pobednik iz dvoboja sa sunarodnikom na drugoj strani - Đorđem Gagićem.\nNešto manje od 20 minuta je na terenu proveo Ivan Paunić, postigao sedam poena i uhvatio četiri skoka u ubedljivoj pobedi svog tima, te tako stigao do 14 indeksnih poena čime je bio jedan od najboljih na meču.\nLokomotiva je bolje otvorila utakmicu, ali je litvanski tim imao priključak sve do poluvremena kada se raspala igra Lijetkabelisa. Samo u trećem kvartalu je Lokomotiva napravila prednost od deset poena, a potom u finišu meča istu samo uvećavala.\nOvom pobedom je Lokomotiva došla do treće pozicije grupe A i ima isti skor kao drugoplasirani Partizan, dok je Lijetkabelis sedmi sa učinkom 4-7.\nEvropska košarka Ivan Paunić KK Lokomotiva Kuban Evrokup KK Lijetkabelis


OSM Televizija - Sastanak predsjednika SAD i vođe Sjeverne Koreje 12. juna u Singapuru\nSastanak američkog predsjednika Donalda Trampa i sjevernokorejskog vođe Kim Džong Una zakazan je za 12. jun, u 9.00 ujutro u Singapuru po lokalnom vremenu, saopštila je sinoć Bijela kuća.\nPortparolka Bijele kuće Sara Sanders rekla je da se nastavlja s planiranjem istorijskog samita u Singapuru i dodala da će se pregovarači SAD i Sjeverne Koreje sastati u demilitarizovanoj zoni na Korejskom poluostrvu radi pripreme.\nTramp je rekao da je cilj samita denuklearizacija Korejskog poluostrva.\nDetaljna agenda samita biće naknadno saopštena.\nSadržaj pisma vodđ Sjeverne Koreje namijenjeno Trampu, a koje je predao visoki sjevernokorejski zvaničnik Kim Јong Čol tokom boravka u SAD, Sandersova nije željela da komentariše, rekavši samo da je "interesantno".\nTramp je usredsređen na postizanje nuklearnog dogovora s Kim Džong Unom, a njegovi partneri i saradnici zabrinuti su da neće posvetiti dovoljno pažnje kršenju ljudskih prava i regionalnim bezbjednosnim pitanjima, navodi agencija AP.\nAP dodaje da fokus na nuklearno oružje može dovesti do toga da Tramp zanemari niz problemaričnih mjera sjevernokorejskog režima dok Kim Džong Unu obećava "zaštitu" u zamjenu za odustajanje od nuklearnog programa koji bi mogao da predstavlja direktnu prijetnju SAD.\nJoš iz iste kategorije: « Veto Savjeta bezbjednosti na rezoluciju SAD o nasilju u Gazi Eksplozija u skladištu u Strazburu, 11 povrijeđenih »


/ Hokus pokus 1 - postanite mađioničar\nProlušić Duško\tHokus pokus 1 - postanite mađioničar\nZbirka od trideset mađioničarskih trikova koje mogu izvoditi i deca\ni odrasli. Objašnjeni su trikovi sa balonima, šibicama, novčićima,\nkanapom, kartama... Sve je super zanimljivo i super lako. Naučite\nefektne mađioničarske trikove i budite glavna zvezda na\nrođendanskim proslavama ili žurkama.\nRSD 463.00\tDodaj u korpu\nrođendanskim proslavama ili žurkama. Komentari\nRSD 463.00\tHokus pokus 3 - postanite mađioničar\nRSD 463.00\tKupci koji su kupili ovaj proizvod, kupili su i sledeće:


Press Online :: Džet set :: Ministarstvo zdravlja preporučuje da kovid propusnice važe 24 SATA DO KRAJA JANUARA!? Đerlek: Omikron soj izaziva zabrinutost!\nMinistarstvo zdravlja preporučuje da kovid propusnice važe 24 SATA DO KRAJA JANUARA!? Đerlek: Omikron soj izaziva zabrinutost!\nU Srbiji je juče kod četvoročlane porodice, koja je stigla iz Bocvane, potvrđen omikron soj koji izaziva veliku zabrinutost u čitavom svetu, a za utorak je zakazana sednica kriznog štaba za borbu protiv korona virusa! Na stolu kriznog štaba, kako saznajemo, glavne teme biće procena rizika od proslava za novogodišnje i božićne praznike, kao i eventualno uvođenje novih mera.\nMirsad Đerlek, državni sekretar u ministarstvu zdravlja kaže za da ne isključuje mogućnost da nove mere budu uvedene, a preporuka Ministarstva zdravlja bi bila da se do kraja januara uvede da kovid propusnice važe 24 sata.\n- S obzirom da imamo i dalje dnevno preko 1.000 novozaraženih, moramo biti jako oprezni, naročito sada, s obzirom na brzinu širenja omikron soja. Ovde nije samo u pitanju Nova godina, već i proslava katoličkog i našeg Božića, a onda i srpske Nove godine. To znači da ćemo sve do 20. januara imati velike epidemiološke rizike. U utorak je zakazan krizni štab i sigurno je da će kolege razgovarati o svemu što može da se primeni u ovom trenutku, kao i o tome da li se treba strpiti i Novu godinu još ove godine proslaviti u krugu porodice. Što se tiče ministarstva zdravlja, kovid propusnice koje važe 24 sata bi, u ovom periodu naleta omikrona, bile preporučljive, ali, krizni štab je taj koji donosi preporuke, a vlada odluke - kaže dr Đerlek i dodaje da koliko god da stručnjaci navode da omikron soj daje slabiju kliničku sliku i da je smrtnost manja, to još uvek nije naučno dokazano na velikim uzorcima.\n- Moramo ponovo apelovati na nevakcinisane, a u Srbiji je takvih preko 40 odsto, da se vakcinišu jer će se oni prvi naći na udaru omikrona. Iako neki smatraju da pojedine vakcine imaju slabiju aktivnost na omikron, činjenica je da su vakcine i dalje toliko efikasne da nas mogu zaštititi od teških kliničkih slika i respiratora - objašnjava naš sagovornik i dodaje da ga posebno plaši to, a to su pokazala iskustva u svetu, što omikron u većem procentu od delte napada i decu, koja su nam najslabija karika u lancu imunizacije.\n- Cela svetska medicina i stručnjaci iz Evrope i sveta nagoveštavaju i priželjkuju da bi 2022. godina trebalo da bude sa mnogo manjim potencijalom korona virusa. Najbolje je da se još malo strpimo i praznike provedemo u svojim domovima, u najužem krugu porodice. Ne bih želeo da nam se slavlje pretvori u veliku tugu, da slavimo Novu godinu, a da već sutra imamo nekog ko će završiti na repsiratoru i, ne daj bože, izgubiti život - zaključuje on.\nU svetu se, naročito zbog omikrona, već uveliko priča o davanju četvrte doze vakcine protiv korona virusa, a dr Mirsad Đerlek kaže da o tome razgovaraju i naši najeminentniji stručnjaci.\n- Velike svetske studije su pokazale da efektivnost vakcina blago pada, pa su neke ozbiljne kompanije, kao što su Fajzer, Moderna, Asrtra Zeneka, počele da istražuju mogućnost da usredsrede svoju vakcinu prevashodno na omikron. U krugovima naših imunologa, epidemiologa i ljudi koji su zaduženi za vakcinaciju takođe se razgovaralo o tome i to, i pre nego što je registrovan omikron soj. Naš Nacionalni komitet za imunizaciju će sigurno, kao i što je bilo sa trećom dozom, doneti pravu i pravovremenu odluku o četvrtoj dozi.


Koalicija “Pod lupom”: Zabilježena 364 slučaja preuranjene, zakonom zabranjene kampanje – TuzlaInfo.ba\nKoalicija “Pod lupom”: Zabilježena 364 slučaja preuranjene, zakonom zabranjene kampanje\nKoalicija za slobodne i poštene izbore ”Pod lupom”, koja posmatra predizborni period u BiH, je na današnjoj press konferenciji u Sarajevu prezentovala Prvi preliminarni izvještaj o dugoročnom posmatranju Općih izbora 2018. koji obuhvata period od 23.07.-02.09.2018. godine.\nU toku perioda koji obuhvata šest sedmica izvještavanja, posmatrači/ce Koalicije su zabilježili 364 slučaja preuranjene, zakonom zabranjene kampanje koju su sprovodila 32 politička subjekta.\nUprkos konstantnom upozoravanju na ovaj problem, broj slučajeva zakonom zabranjene, preuranje izborne kampanje je više od dva puta veći nego za isti period za Lokalne izbore 2016. godine.\n‘’Žalosno je da oni koji ulaze u izbornu utrku kako bi postali legitimni predstavnici građana namjerno krše zakon, a da nadležne institucije ne čine ništa da to spriječe i/ili primjereno sankcioniraju. Izostanak adekvatnih sankcija i mehanizama potiče ovakvu praksu, a same parlamentarne političke stranke namjerno izbjegavaju rješavanje ovog pitanja kako bi mogle manipulirati voljom birača Ovo nam govori da se politički subjekti ne obaziru na zakonske odredbe te da izostanak sankcija ohrabruje iste da nastave sa ovakvom praksom’’, rekao je Dario Jovanović, direktor projekta Koalicija ‘’Pod lupom’’.


Pobeda Hajdučice, Graničaru pripao lokalni derbi - eVršac\nVrlo zanimljive utakmice odigrane su na fudbalskim borilištima za ekipe sa teritorije Opštine Plandište.\nU okviru 21. kola Vojvođanske lige Istok ekipa Sloge iz Plandišta gostovala je ekipi Naftagas iz Elemira. Na jednom vrlo teškom gostovanju protiv lidera na tabeli i ekipi koja konkuriše za viši rang takmičenja, ekipa iz Plandišta odigrala je dosta dobro. Na poluvremenu imala je Sloga aktivan rezultat od 2:2. Ali u drugom poluvremenu domaćin je pokazao svu svoju nadmoć, a ekipa Sloge slabosti koje ih prate čitave sezone, nedostatak emocija, požrtvovanja, borbenosti, čime su značajno doprineli novim porazom od 4:2, uz golove Radića i Sprema.\nNakon početnog neuspeha, ekipa Hajdučice nastavila je sa odličnim partijama na domaćem terenu, koje su ih krasile čitavu polusezonu. U okviru 21. kola Područne fudbalske lige Pančevo, ekipa Hajdučice dočekala je ekipu Partizan iz Gaja. Vrlo zanimljiva utakmica viđena je na stadionu Hajdučice, u kojoj je ekipa domaćina pobedila sa 2:1 golovima Ružić A. i Liptak A. u poslednjim sekundama meča.\nVrlo zanimljiv meč viđen je u Miletićevu, gde je ekipa Graničara dočekala komšijski klub iz Margite u lokalnom derbiju. Iako ekipa iz Margite važi za jednu od boljih timova u ligi, iako se Graničar nalazi u teškoj situaciji u kojoj je svaki bod zlata vredan, na popularnoj Grbavici viđen je odličan fudbal. U meču u kom je sve prštalo od borbenosti, ekipa iz Miletićeva odigrala je odličan fudbal, čvrsto i strpljivo i zasluženo su trijumfovali rezultatom 2:0. Golove za domaćina postigli su Selaković i Momčilović M., uz odličnu asistenciju Selakovića.\nU 10. kolu Opštinske lige Alibunar – Plandište ekipa Mladosti iz Velike Grede kao domaćin dočekala je ekipu Vladimirovca. U jednom interesantnom meču ekipa gostiju pobedila je sa 2:0, čime je Mladost stavila u vrlo nepovoljen položaj na samom startu šampionata.\nEkipa Solunca iz Banatskog Sokolca nakon dugo vremena upisala je prvu pobedu na domaćem terenu. Vrlo aktivan pripremni period, adekvatna pojačanja i velika želja uprave kluba da tim vrate na staze stare slave, doneli su veliku pobedu Solunca na popularnom Ridž Bridžu nad ekipom Naša Krajina iz Kupinika. Ekipa iz B.Sokolca pobedila je sa velikih 3:1 i time upisala prve bodove u ovom delu sezone.


U još jednom izuzetno zanimljivom hokejaškom okršaju "večitih rivala“, crveno-beli "oklopnici“ revanširali su se prvaku Srbije za poraz koji im je naneo osam dana ranije (5:7). Mladi tim Nenada Milinkovića zasluženo je slavio u veoma neizvesnom i napetom duelu protiv znatno iskusnijeg crno-belog sastava, čime su već u uvodnom delu sezone najavili da će borba najvećih hokejaških rivala u našoj zemlji za što bolju poziciju pred plej-of biti neizvesna do samog kraja šampionata.\nZvezda je do pobede stigla u boljoj igri u drugoj polovini utakmice, iako je već u uvodnoj fazi imala prednost od 2:0 golovima Mihala Danijela i Evgenija Leonova posle samo tri minuta utakmice. Zvezdin junior iz Slovačke "otvorio" je meč već posle 150 sekundi igre, da bi već do isteka trećeg minuta utakmice na semaforu bilo 0:2, pošto je akvizicija "Crveno-belih" iz Belorusije Evgeni Leonov udvostručio prednost savladavši iznenađenog Milana Lukovića (ukupno 33 odbrane na meču).\nIpak, već do kraja prvog perioda rezultat je poravnat. Aktuelni šampion zaigrao je angažovanije posle drugog pogotka rivala, pa je u devetom mnutu Nenad Raković iskoristio "pauer plej" za nominalnog domaćina i smanjio rezultat. Do kraja prvog perioda igralo se veoma izjednačeno, a takav je bio i rezultat od 16. minuta kada je posle jedne solo akcije po levom krilu Marko Milovanović kontranapad okončao pogotkom i vratio potpunu neizvesnost u meč.\nU prvih deset minuta druge trećine Partizan je imao izrazitu inicijativu. Zvezdini hokejaši, svesno ili ne, prepustili su pak rivalu, verovatno čuvajući snagu za završnicu susreta. Ipak, oni su ti koji su ponovo došli do vođstva. Igrao se 32. minut kada je Zvezda posle kontranapada svoje treće postave stigla do prednosti pogotkom 16-godišnjeg Vasilija Anđelkovića, koji je posle debitanstskog gola za seniorski tim u utakmici Državnog prvenstva Slovenije protiv Celja, upisao prvi gol i u domaćem šampionatu i to baš u "večitom derbiju". Pomalo iznenađujuće, s obzirom na rezultat, od tog momenta pa do kraja susreta „Crveno-beli“ bili su bolji i opasniji protivnik (ukupan broj udaraca na meču 37-21 u korist Zvezde), mnogo lakše noseći se sa napadima iskusnog tima Rašida Šemsedinovića nego što se to očekivalo, Jovan Feher bio je izuzetno siguran i raspoložen do kraja meča (ukupno 19 odbrana), dok su opasnim kontra-akcijama "gosti" ozbiljno pretili.\nZa razliku od poslednje trećine prve utakmice, Zvezdini igrači nisu dozvolili pad koncentracije u poslednjem periodu, pa su do kraja uspešno čuvali prednost iskoristivši nervozu i nekolicinu isključenja „crno-belih“ hokejaša, da bi tačno stotinu sekundi pre kraja potvrdili pobedu u "pauer pleju" golom Vojina Dragovića, za vođstvo od 4:2 i nagoveštaj pobede nad najvećim rivalom. Nervoza među "crno-belima kulminirala je upravo u tom prekidu, Dragan Komazec isključen je do kraja utakmice zbog protesta, Partizan je u preostalom vremenskom periodu bio prinuđen da igra u "penalti kilu", pa je time i rešeno pitanje pobednika.\n1. Partizan 3 2 0 0 1 12:10 +2 6


Vesti online / Sport / Ostali sportovi / Vestionline sportski vremeplov za 19. februar\nTrener Partizana Miroslav Đukić danas puni 52 godine\n19. februara 1966. godine rođen je Miroslav Ðukic, bivši reprezentativac Jugoslavije, selektor mlade I A reprezentacije i trener Partizana. Kao jedan od najboljih libera u Jugoslaviji najveći deo karijere proveo je u Španiji, igrajući za Deportivo iz La Korunje i Valensiju, sa kojom je dva puta stigao do finala Lige šampiona. Igrao je na Svetskom prvenstvu u Francuskoj I Evropskom šampionatu u Belgiji I Holandiji. Kao selektor "orlića" napravio je podvig u Švedskoj kad je u revanš meču baraža za EŠ pobedio domaću selekciju čak sa 5:0 pošto je prethodno prvi susret u Novom Sadu izgubio sa 3:0. Radeći prvi put u Partizanu stvorio je tim koji je kasnije, sa Slavišom Jokanovićem, osvojio duplu krunu. Kao selektor A tima je posle brojnih nesporazuma sa čelnicima FSS i novinarima smenjen posle neuspeha na Olimpijskim igrama u Pekingu, da bi se posle rada u Belgiji, Španiji i Ujedinjenim Arapskim Emiratima prošlog leta ponovo vratio u Beograd i seo na klupu crno-belih.\n19. februara 1902. godine rođen je Svetozar-Kika Popović, nekadašnji selektor fudbalske reprezentacije Jugoslavije i nezaboravni "tehniko" Crvene zvezde. U periodu od 1937. do 1941. u tri navrata sedeo je na klupi nacionalnog tima i reprezentaciju vodio na ukupno 16 utakmica. Pre Drugog svetskog rata bio je tehnički rukovodilac BSK, a posle rata godinama je istu funkciju imao u Crvenoj zvezdi, kasnije i OFK Beogradu. Interesantno je da je kao fudbaler 1925. igrao dve prijateljske utakmice za reprezentaciju Rumunije, iako je bio jugoslovenski državljanin. Inače, bio je i odličan fudbaler prve generacije posle Prvog svetskog rata, ali i atletičar, pa je 7. juna 1922. postavio jugoslovenski rekord na 100 metara sa 11,0 sekundi, koji je oboren tek posle deset godina.\n19. februara 1978. godine rođen je nekadašnji komandant odbrane Crvene zvezde, jedan od stranaca koji se po opštem mišljenju najbrže uklopio i najviše isplatio crveno-belima. Ovaj snažni Senegalac je na „Marakanu" stigao 2006. godine iz turskog Samsunspora i odmah se ustalio u startnoj postavi i postao ljubimac navijača. Među najzaslužnijima je za osvajanje duple krune 2007. godine. Za Zvezdu je odigrao 76 utakmica i postigao jedan gol, a 2009. godine otišao je u Al Ahli iz Džede, odakle se preselio u belgijski Lokeren. U srpski fudbal se vratio 2014. godine potpisavši za niški Radnički, ali za ekipu sa "Čaira" nije odigrao nijednu utakmicu. Ista sudbina snašla ga je i u Bugarskoj, pa se vratio u rodni Senegal i u Dakaru pokrenuo proizvodnju manga.\nOSTALI SPORTOVI Vestionline sportski vremeplov za 12. februar\nOSTALI SPORTOVI Vestionline sportski vremeplov za 7. novembar\nOSTALI SPORTOVI Vestionline sportski vremeplov za 9. mart\nOSTALI SPORTOVI Vestionline sportski vremeplov za 22. mart\nBadem je moćni saveznik zdravlja, ali u kojim...\nKarađorđe u narodnom predanju (27): Država...


Tiodorović: Od petka nova pravila, obavezan nadzor građana koji se vraćaju u Srbiju - Izazov\nČlan Kriznog štaba Vlade Srbije, epidemiolog Branislav Tiodorović, izjavio je danas da je odluka o uvođenju obaveznog nadzora za građane koji od petka u 18 časova ulaze u Srbiju uvedena zbog „velikog požara“, kako je opisao epidemiološku situaciju u Crnoj Gori, Hrvatskoj i Bosni i Hercegovini.\n„Svaki građanin će na granici, uz vraćen pasoš, dobiti i obaveštenje o tome da je obavezan da se javi u KOVID-ambulantu domu zdravlja kojem pripada. To nije onaj zdravstveni nadzor gde inspekcija izdaje nalog, pa rešenje, a onda se prati da li se neko toga drži. Domovi zdravlja će dobijati spiskove i policija će ih obaveštavati o tome“, objasnio je Tiodorović.\nPo prijavljivanju u KOVID-ambulantu, ako se utvrde tegobe, radiće se kompletan pregled povratnik iz inostranstva – krvna slika na osnovu koje se utvrđuju parametri, a ako postoji sumnja, biće urađen i snimak pluća.\n„Na osnovu toga lekar odlučuje da li tu osobu pušta kući, uz sugestiju da bude u desetodnevnoj samoizolaciji, a ako je za bolnicu, šalje se uputom u bolnicu“, objasnio je Tiodorović.\nGrađani koji su zaposleni, dobiće potvrdu o boilovanju ako se utvrdi simptomatologija, bez obzira na to da li je lakša ili ozbiljnija. „Bez obzira da li ide kući u samoizolaciju ili na Infektivnu klinuku, on dobija bolovanje“, rekao je epidemiolog.\nIpak, pošto se radi o slučaku da je „neko svojom voljom otišao na more“, neće mu tokom bolovanja biti isplaćivano 100 odsto plate, kao u vreme vanrednog stanja, već 65 odsto.\nPošto Krizni štab odluke donosi u skladu sa epidemiološkim prilikama, „može da se desi da mi već sledeće nedelje kažemo da strani državljani ne mogu da uđu u Srbiju bez PCR testa“, ukazao je Tiodorović.


Sava neživotno osiguranje a.d.o., Dobrivoja Radosavljevića Bobija 7 /24, Bor | PlanPlus.rs\nDobrivoja Radosavljevića Bobija 7 /24\nNovo u ponudi Sava osiguranja - Paket putnih osiguranja\nSAVA NEŽIVOTNO OSIGURANJE a.d.o. Beograd je, na početku letnje sezone, svoju ponudu osiguranja proširilo sa Paketom putnih osiguranja.\nPaket putnih osiguranja potencijalnim korisnicima omogućava da uz osnovno Putno zdravstveno osiguranje mogu ugovoriti dodatna osiguravajuća pokrića, i to: auto asistenciju, osiguranje gubitka prtljaga i/ili osiguranje troškova prevremenog prekida započetog putovanja.\nPutno zdravstveno osiguranje obezbeđuje naknadu troškova nastalih tokom pružanja neophodne medicinske pomoći osiguraniku, zbog iznenadnih bolesti ili posledica nezgode, za vreme privremenog boravka u inostranstvu. Mogu se osigurati zdrava lica do navršenih 80 godina života, koji su državljani Republike Srbije, kao i strani državljani i lica bez državljanstva uz uslov da imaju prebivalište odnosno odobrenje za privremeni boravak ili su stalno nastanjeni u Republici Srbiji.\nKupovinom polise Putnog zdravstvenog osiguranja korisnik može izabrati, prema svojim potrebama, jedno, dva ili sva tri dopunska osiguranja:\n1. Auto asitencija - obezbeđuje organizaciju pomoći, kao i pokriće troškova u slučaju da se osiguranik nađe u nevolji usled: kvara, oštećenja i uništenja vozila, saobraćajne nezgode, nestanka goriva, gubitka ili oštećenja ključeva i dr.\n2. Osiguranje gubitka prtljaga - odnosi se na štete nastale usled gubitka, protivpravnog oduzimanja, uništenja putnog prtljaga na putovanju do ugovorene sume osiguranja.\n3. Osiguranje troškova prevremenog prekida započetog putovanja pokriva neiskorišćeni deo aranžmana zbog nepredviđenog prekida započetog putovanja usled iznenadnh prepreka kao što su smrtni slučaj, teška bolest i teška povreda usled nezgode.\nBilo da putuju individualno, porodično ili poslovno građani Srbije sada mogu sebi obezbediti Paket putnih osiguranja za vreme putovanja i boravka u inostranstvu, sa veoma širokim osiguravajućim pokrićem brojnih rizika.\nUsluge Paketa putnih osiguranja Sava neživotno osiguranje pruža u saradnji sa Assistance April Beograd.\nSAVA NEŽIVOTNO OSIGURANJE a.d.o. Beograd posluje na tržištu osiguranja Srbije, više od četiri decenije. Tokom višedecenijskog poslovanja Sava osiguranje je steklo status pouzdanog akcionarskog društva za osiguranje, čiji su ciljevi i priroriteti, pre svega, usmereni ka kvalitetnoj usluzi, međusobnom poverenju i zadovoljstvu osiguranika.\nSava neživotno osiguranje je član SAVA RE GRUPE koju čine osiguravajuće kompanije sa prostora bivše Jugoslavije. Osnivač Sava Re Grupe je reosiguravajuća kompanija Sava Re sa sedištem u Ljubljani, koja je istovremeno većinski vlasnik Sava osiguranja.\nSava neživotno osiguranje ima u ponudi brojne pakete imovinskih osiguranja čime se osiguranicima, kako pravnim tako i fizičkim licima, pruža sigurnost i ekonomska zaštita od štetnih dejstava i ekonomskih poremećaja do kojih dolazi kada se ostvari određeni rizik, odnosno nastane osigurani slučaj.\nU ovom momentu Sava neživotno osiguranje ima svoje ekspoziture u više od 25 većih gradova Srbije.